
Adjon az Isten! 
Kedves Olvasó! 


Magyarország a magyaroké! - közéleti szerepvállalásaink során ez az egyszerű és egyértelmű 
igazság vezérel bennünket, és ennek az igazságnak a szakmai kifejtésére vállalkoztunk, amikor 
programunk megírásáról döntöttünk. 

Amit most a kezében tart, egy hosszú és kemény munka gyümölcse. A dokumentum műfaja 
szerint a Jobbik EP-választásokra szóló programja, de számunkra annál jóval több. Miközben 
mindennapjainkat eluralta a kétségbeesés, miközben a parlamenti pártok bűnei miatt százezrek 
kerülnek a teljes létbizonytalanság sötétjébe, miközben a korrupció és a bűnözés burjánzik, mi, a 
Jobbik tagjai és szimpatizánsai úgy véljük, van mód a helyzet megváltoztatására. A sorok között és 
mögött ezért mindenhol ott van a magyarságba vetett hit, a feltámadás reménye és testvéreink, 
minden magyar ember iránt érzett szeretet. 

A történelmi pillanat, amikor ezeket a sorokat papírra vetjük, egy sötét és átmeneti korszak. 
Egy megcsonkított nemzetet, egy, a történelmi alkotmányától megfosztott országot és egy 
fizikailag és lelkileg megnyomorított társadalmat gyűri éppen maga alá az egész világban 
zajló gazdasági válság. A kilábaláshoz teljes paradigmaváltásra van szükség. A globalizmussal 
szemben egy erős, aktív államra. A jelenlegi sztálinista alaptörvény helyett egy, a Szent Korona- 
tanra épülő új alkotmányra. A béna kacsa módjára vergődő liberális demokrácia helyett egy 
értékelvű demokráciára. A pusztító neoliberális elvek helyett a krisztusi tanítás egyetemes és 
időtálló értékrendjére. Az atomjaira hulló fogyasztói társadalom üressége helyett pedig életerős, 
környezettudatos, kis közösségek nemzetméretű hálózatára van szükség. A , Magyarország a 
magyaroké!" program ebből a felismerésből fogant. 

Ezúton is szeretném megköszönni mindenki önzetlen munkáját, aki ebben a programban 
részt vállalt. Az országjárásaink során kapott tanácsokat, ötleteket, a programon dolgozó, neves 
szakértők tanulmányait, észrevételeit, a szakmai stábok kitűnő munkáját. Külön is szeretném 
megköszönni a Magyar nemzetstratégia c. tanulmánykötet (Magyar Konzervatív Alapítvány, 
Püski Kiadó, 2008) egyes részei felhasználásának lehetőségét. Köszönettel tartozom dr. Morvai 
Krisztinának, pártunk listavezetőjének, aki a bevezetőben közreadott tanulmányával olyan 
alapvetéseket fektet le, amely iránytűként szolgál minden jobbikos és nemzetben gondolkodó 
közszereplő számára. És elismerés jár Balczó Zoltánnak is, a Jobbik alelnökének, aki egyes részek 
szerzője, másrészt precíz és alázatos munkával a szerteágazó szakmai háttéranyagokat egy 
koherens egésszé, egy büszkén képviselhető programmá állította össze. Enélkül a munka nélkül 
nemcsak a Jobbik lett volna kevesebb egy programmal, hanem a nemzet. 

A program minden kedves olvasójának tartalmas elmélyülést kívánok, a leendő Jobbik- 
képviselőknek pedig a leírtak kemény és határozott képviseletét! Annyian csinálták már rosszul, 
jöjjön és győzzön végre a Jobbik! 


Szebb jövőt! 


Vona Gábor 
a Jobbik Magyarországért Mozgalom elnöke 


I. ALAPÉRTÉKEINK 


Idegen érdekek helyett magyar érdekek, pénz- és profitközpontú helyett ember- és 
közösségközpontú gondolkodás és döntések 


A globális világuralmi rend egy pénz- és profitközpontú, a hasznosságot/ 
hatékonyságot, ,versenyképességet" és minél nagyobb gazdasági növekedést 
kizárólagosvezérelvekkéntkezelőértékrendetpróbálavilágra, így Magyarországra 
is rákényszeríteni. Ennek lényege, hogy a kérdéseket, dilemmákat abból a 
szempontból közelítik meg és döntik el, hogy milyen megoldás, milyen válasz 
hoz több hasznot, pénzt, profitot, mi a ,hasznosabb?" (utilitarista szemlélet). Ezt 
nevezzük pénz- és profitközpontú gondolkodásnak. 


Ezzel állítjuk szembe az ember- és közösségközpontú gondolkodást, amely nem 
azt kérdezi, mi a jó a profit, a pénz, a verseny szempontjából, hanem, hogy mi 
a jó az emberf(ek) szempontjából. A döntés vezérelve itt a hasznosság helyett az 
igazságosság. A profitközpontú, haszonelvű szemlélet és az emberközpontú 
szemlélet élesen különböző emberképet (s vele társadalomképet és államképet) 
vall magáénak. A mi emberképünkben az ember méltósággal és emberi jogokkal 
felruházott személy, akinek az életében célja van, küldetése van. Fontos még, 
hogy a mi emberképünkben az ember nem atomizált, magányos individuum, 
aki elsődlegesen versenyben van embertársaival, illetve fő célja az egyéni 
szabadság maximalizálása, hanem közösséghez tartozó lény, aki életét másokkal 
szolidaritásban, másokkal együttműködve, örömöt és teljességet hozó emberi 
kapcsolatokban (család, falu, munkahelyi közösség, egyház, nemzet, barátságok) 
éli. Emberképünkből következik társadalom- és államfelfogásunk, amelyben a 
cél és a rendeltetés nem az egyéni szabadság maximalizálására törekvő ember 
"békénhagyása", a közösség és az állam szerepének minimalizálása, passzivitásra, 
be nem avatkozásra kényszerítése. Ezzel szemben a társadalom és az állam 
célja a közjó szolgálata, annak előmozdítása, hogy az emberek a küldetésüket, az 
életcéljukat betölthessék, közösségeik megmaradjanak és virágozzanak. 


A másik szemlélet, a pénz- és profitközpontú szemlélet az embert nem 
értelmezi személyként, s nem operál a méltóság, az életcél, a küldetés, esetleg 
az ,emberhez méltó élet" fogalmakkal, hanem az embert voltaképpen eszköznek 
tekinti mások boldogulásának szolgálatában, az embert tárgyiasítja, egyedi, 
megismételhetetlen, küldetéssel rendelkező személy voltától megfosztja. 


Fontos összefüggés még, hogy a pénz- és profttközpontú szemlélettel szervesen 
együtt jár annak elkerülhetetlen , fátumkénti" kezelése, hogy a kapitalizmusban 
a gazdaság vezérelve a minél nagyobb profit realizálása, amelyet a költségek 
leszorításával lehet elérni. Ebből következően le kell nyomni a munkabéreket, 
minimalizálni kell a munkavállalókra, illetve általában az emberekre fordítandó 
költségeket. A ,rendszerváltás" óta eltelt időszakban a politikai elit egyik 


legnagyobbbűneazvolt hogyhagyta hogy Magyarországfőkomparatívelőnyévé 
az alacsony munkabér, az érdekképviselet nélküli munkaerő, az igénytelen 
fogyasztó váljon. Szemléletünkben az államnak - a közjó szolgálata keretében - 
az emberek ilyen módon történő kiszolgáltatottá válását meg kell akadályoznia, 
sőt (pro)aktív szerepet kell betöltenie az emberközpontú gazdaság és társadalom 
kialakításában, amely szerepbe beletartozik a munkavállalók és a fogyasztók 
tömegeinek a nemzetközi tőke irányában kialakuló kiszolgáltatottsággal 
szembeni védelme. 


Értékrendünkben központi jelentősége van az emberközpontúságnak, amit a 
pénz és profitközpontúsággal állítunk szembe - s természetesen nem az Isten- 
központúsággal. Az Isten-központúság annyiban része a mi értékrendünknek, 
hogy az istenhívők által ,teremtett világnak", a nem istenhívők szerint ,a 
természet adta világnak" nevezett egységben és harmóniában hiszünk, amely 
meghatározója például a környezetvédelemmel vagy az élelmiszerbiztonsággal 
kapcsolatos felfogásunknak. Más megfogalmazásban: értékrendünk fontos része, 
hogy az Isten által teremtett - mások szerint a természet adta - világ, környezet 
harmóniájának megőrzésére, lehetséges visszaállítására törekszünk. Valljuk, hogy 
a (teremtett) természet elegendő energiaforrást, élelmiszert, javakat biztosít az 
embereknek - a probléma nem ezek hiánya, hanem a források kizsákmányolása, 
igazságtalan elosztása, ami szintén a pénz- és profitközpontú gondolkodásból 
következik. 


Nincs olyan politikus, közéleti személyiség, parlamenti képviselő, aki mindenhez 
ért, minden olyan területen szakember, amivel foglalkoznia kell, amelyen 
szavazatával részesésévé válik a döntésnek. Ugyanakkor - meggyőződésünk 
szerint - mégis teljes emberi, erkölcsi felelősséggel tartozik azon szavazatáért 
is, amelyet nem szakterületén ad le. Hogyan lehet ezt összeegyeztetni? Úgy, 
hogy közéleti/parlamenti működésünk alapja egy egységes, átlátható, koherens 
értékrend. Ezt az értékrendet a választóinkkal megismertetjük, s ez alapján 
döntéseink kiszámíthatóakká válnak olyan területeken is, amelyekhez szűkebb 
szakmai értelemben nem, vagy kevéssé értünk. Ilyenkor olyan szakértőket, 
szaktanácsadókat veszünk igénybe, akik az adott szakterületen elmélyült 
szakismeretekkel és tapasztalattal rendelkeznek s a mi értékrendünket vallják. A 
választóink bízhatnak abban, hogy azáltalunk bemutatott és általunk megismert, 
elfogadott értékrend, alapértékek és alapelvek mentén fogunk , politizálni", 
döntéseket hozni, döntések részeseivé válni. Gazdasági kérdésben például soha 
nem vennénk igénybe neoliberális szemléletű közgazdászt tanácsadóként, 
akkor sem, ha az illető egyébként szakmailag akár nemzetközileg is elismert 
tekintély. Ha például akampányban vagy közéleti munkánk során olyan kérdéssel 
szembesítenek bennünket, amelyre nem tudjuk azonnal a választ, úgy érdemes 
reagálnunk, álláspontunkat kialakítanunk, hogy az a választóink által elfogadott 
és megszavazott értékrenddel legyen összhangban, s egyben feleljen meg a 


szakmai követelményeknek, szabályoknak, elvárásoknak. Állásfoglalásainkat és 
döntéseinket alapos szakértői konzultációkat követően, az adott szakterületen 
jártas személyek ismereteinek birtokában, jól előkészítve hozzuk meg, mindig 
összhangban az általunk vallott és vállalt értékrenddel. A mi - politikusi, közéleti 
- felelősségünk az, hogy a döntéseket a választók által őrzésünkre bízott 
értékrenddel összhangban hozzuk meg, és szakmai kérdésekben tanácsadóinkat 
úgy válasszuk meg, hogy ők a mi értékrendünk mentén álljanak. Az az értékrend, 
amelyet mi képviselni tudunk és szeretnénk az emberközpontú (s nem pénz- és 
profitközpontú), a magyar érdekeket a globális, illetve idegen érdekekkel szemben 
elsődlegesnek tekintő értékrend. 


Nézzünk néhány példát a programból a profit- és pénzközpontú helyett 
emberközpontú, hasznosság/versenyképesség helyett igazságosság alapú 
gondolkodásra és döntéshozatalra. 


Mezőgazdaság, a vidék, a falu helyzete 


Nagyüzemi, iparszerű mezőgazdasági termelés helyett családi gazdaságokat! Egy 
szűk elit profithajszolása helyett emberhez méltó életet a gazdák, a falusi emberek 
tömegeinek! A cél nem a minél nagyobb profit elérése, hanem a falu megmaradása, 
a falusi emberek számára a megélhetés, méltóság, életcél biztosítása. 


Elismert szakemberek" sokasága próbálja bizonygatni, hogy a nagyüzemi 
jellegű, nagybirtokrendszeren alapuló, az emberi munka helyett drága gépeket 
felhasználó mezőgazdasági termelés a helyes út, mivel ez a hatékonyabb, 
hasznosabb, kifizetődőbb, versenyképesebb. Ez lehet, hogy igaz, lehet, hogy 
nem. Bele lehet menni számítgatásokba, de nem érdemes, mi ugyanis más 
alapvetésből indulunk ki. Az alapelv, az alapérték, a gondolatsor tartópillére, 
a paradigma más. Az emberközpontú gondolkodásban elsődlegesen nem az 
a kérdés, hogy mi hoz minél könnyebben minél több pénzt, minél nagyobb 
profitot, s ebben a megközelítésben mi a ,hasznosabb", versenyképesebb. Ezzel 
szemben a kérdés az, hogy mi szolgálja jobban az érintett embereket, tehát azt, hogy 
minél több - magyar - embernek életcélja legyen, küldetése legyen, valahonnan 
valahová tartson az élete, méltóságban élhessen. Ez utóbbi szempontnak a családi 
gazdaságok rendszere felel meg jobban. Ez szolgálja a falu, mint az emberi 
közösség természetes, harmonikus és egészséges egységének a fennmaradását is. 
Ha a profitközpontú mezőgazdaság paradigmájában gondolkodunk, az emberi 
munka szükségességének hiányában - tekintettel arra, hogy a gépesített 
nagybirtokokon, nagyüzemi, iparszerű termelésben két-három napszámos bőven 
elegendő - a falusi emberek a keletkező nyomor elől, munkakeresés céljából a 
városokba menekülnek, s kialakul egy harmadik világbeli, nyomorúságos modell, 
amelyben a külvárosok doboznegyedeibe szorulnak a földjeiket hátrahagyó 
falusiak. Ezeket a társadalmi következményeket a mezőgazdasággal, a faluval, a 


vidékfejlesztéssel kapcsolatos minden döntésnél figyelembe kell venni. Minden 
további döntésünknek az értékközpontú, ember- és közösségközpontú logikából 
kell következnie, s a mi emberképünkből, amelyben az ember nem tárgy vagy 
eszköz, amely a hatékonyság függvényében felhasználható vagy eldobható, hanem 
méltósággal és küldetéssel rendelkező személy. 


A mezőgazdaságot gondolatilag, döntéshozatali logika szempontjából 
nem az iparhoz kapcsoljuk, hanem a vidékfejlesztés, a falu jövője s a népjólét 
kérdéseihez. Értékrendünk része a magyar vidék, a magyar falu megmaradásának 
szükségessége, virágzásának elérése. Ehhez Magyarországnak megvannak 
az adottságai, hiszen kiváló a termőföldünk, a vízkincsünk, jó az éghajlatunk, 
gyönyörűek a tájaink, s a magyar emberek tehetségesek és szorgalmasak. Ha 
elismerjük, hogy az emberi máltóság, a küldetés, a mi emberképünk, az ember- 
és közösségközpontú gondolkodás , igényli" a falu megtartását, akkor ez határoz 
meg olyan döntéseketis, mint az oktatás, a kisiskolák kérdése. Lehet azt mondani, 
hogy ,nem éri meg" a falusi kisiskolák fenntartása - ha ezt kizárólag pénz, profit, 
hasznossági logika szerint nézzük. Ha ember- és közösségközpontúan közelítjük 
meg a kérdést, akkor azt kell mondjuk, hogy a falu akkor marad meg, ha az iskola 
megmarad, s az emberek alapvető érdeke az iskolák megtartása, amely utóbbit 
a közösség kulturális központjává is kell tenni. Továbbgörgetve a logikát: fontos, 
hogy a bűnözés, illetve a társadalmi együttélés szabályainak durva megsértése 
ne hozzon olyan helyzetbe falusi embereket, hogy kiszolgáltatottak legyenek, 
a biztonságérzetük megszűnjön vagy megrendüljön, gyerekeiket az iskolából 
máshová kényszerüljenek hordani. A falvak megmaradásához, a falusi emberek 
biztonságérzetéhez - ami az emberi méltóság fontos része - a közösséget 
szolgáló helyi rendőrségekre/csendőrségre van szükség, amely a közösségi 
bűnmegelőzésnek egyik végrehajtója. 


Munkajog, a munka világa 


A középpontban nem a pénz és a profit, hanem a dolgozó ember áll. A munkát végző 
ember nem profittermelő eszköz, hanem méltósággal rendelkező személy. 


Hogyan gondolkodjon bonyolult munkajogi kérdésekről, EU-direktívákról az, 
aki ehhez nem igazán ért, nem szakterülete? Honnan tudjuk, hogy mi a helyes 
álláspont, a jó döntés egy olyan dilemmában, ami a munka világával kapcsolatos? 
Megint csak az egységes, koherens, megismerhető értékrend ad eligazítást. A mi 
szemléletünkben az ember nem profittermelő eszköz, tárgy, hanem méltósággal 
rendelkező személy, akinek az életében, küldetésében a munka fontos, központi 
szerepet tölt be. A munka az ember- és közösségközpontú felfogásban egyfelől 
ugyan az önfenntartás szükséges eszköze, másfelől azonban arra kell törekedni, 
hogy ne kizárólag a létfenntartás anyagi alapjait szolgálja, hanem méltóság, 
öröm, megbecsültségérzés forrása is legyen. Ideális esetben az embernek a 


munkáját küldetése részeként kell felfognia, megfelelő, az emberi méltósággal 
összeegyeztethetőkörülményekközött, stermészetesenalétfenntartásra, acsalád 
fenntartására elegendő mértékű tisztességes jövedelemért. A munka világa, a 
munkavégzés középpontjában nem a profitteremtésnek, a hatékonyságnak, a 
versenyképességnek kell állnia, hanem azembernek, a méltósággal és küldetéssel 
rendelkező embernek. Az államnak kötelessége munkavállaló polgárait 
megvédeni az embertelen profitmaximalizáló törekvésekkel szemben. 


Ebben a felfogásban kell közelítenünk az olyan kérdésekhez, mint a munkabér, 
minimálbér. Az állam nem tűrheti el, hogy a profithajhász, embertelen globális 
tőke a magyar emberek jövedelmét az emberi élethez méltatlan szintre szorítsa le, 
azzal fenyegetőzve, hogy ellenkező esetben még igénytelenebb, megalázhatóbb 
és kizsákmányolhatóbb harmadik világbeli országba áll tovább. 


Egyéb munkajogi kérdéseket is az emberközpontú, a munkát, az emberi 
méltósággal és küldetéssel összhangban tekintő szemlélet jegyében kell 
megközelítenünk. Ha például egy olyan kérdéssel szembesülünk, mint a 
határozott idejű, vagy azzal szemben a határozatlan időre kötött munkaszerződés 
gyakorlata, vagy a munkaerő-kölcsönzés, ennek az értékrendnek kell eligazodást 
adnia. Nincs olyan, hogy ,a szakmailag helyes álláspont". Ezt a kifejezést azok 
és akkor szokták ellentmondást nem tűrően használni, akik véleményüket 
értéksemlegesnek, objektívnek próbálják beállítani, miközben erről szó sincs, 
csak éppen az ő szemükben az , objektív", a ,szakmailag helyes" értékrend az 
a neoliberális, pénz és profitközpontú, a versenyt és a ,versenyképességet" 
mindenek elébe helyező, utilitarista értékrend. 


Nekünk vissza kell állítanunk a közélet, a politikai döntéshozatal szótárába az 
olyan kifejezéseket, mint azigazságosság és az emberi méltóság. Értéksemlegesség, 
objektivitás, ,szakmaiság" helyett nyíltan értékelvűeknek kell lennünk, s a 
gondolkodásunkat egy világos és koherens emberközpontú értékrend kell, hogy 
áthassa, s döntéseinket ezen értékrendnek kell irányítania. Az erkölcsileg felnőtt 
ember jellemzője, hogy döntéseit nem a pillanatnyi hasznosság alapján hozza 
meg, nem az motiválja, hogy mi az, ami számára éppen , bejön". Ezzel szemben 
van egy szilárd belső lelkiismerete és értékrendje, s döntéseit ez a lelkiismeret, 
ez az értékrend irányítja. Ez az egyik olyan dolog, ami a magyar politikai életből 
hiányzik. A pártok abban versengenek, hogy ki hoz olyan döntést, amely az 
adott pillanatban aktuálisan éppen ,hasznosabb", nem is törekszenek arra, hogy 
döntéseiknek legyen egy kikristályosodott, koherens, kiszámítható értékalapja. 
Nekünk ebben kell alapvetően másnak lennünk. 


Álláspontom szerint a döntéseink két tartópillére a magyar érdek (szemben a 
globális, illetveazidegen érdekkel) és azember-és közösségközpontúság (szemben 
a pénz- és profitközpontúsággal) kell, hogy legyen. Döntési helyzetben, például 


egy európai vagy magyar parlamenti szavazásnál, e két fő iránytű segítségével 
kell választanunk a lehetőségek közül. Vagyis: mi az a döntés, amely nem a 
globális érdekeket, nem valamely lobbicsoport vagy idegen állam, hanem a 
magyar nemzet érdekét szolgálja az adott választási lehetőségek közül? Másfelől: 
mi az, ami a (méltósággal rendelkező, küldetéssel és életcéllal e világban lévő, 
közösséghez tartozó) emberf(ek) szempontjából helyes, az embereket, a közjót 
szolgáló döntés? 


A munka világában tehát alapvetésnek kell tekintenünk, hogy mind a 
munkavállaló, mind a munkaadó méltósággal és küldetéssel rendelkező személy, 
akiknekegymássalszolidaritásban, egymásérdekeitlehetőségszerinttiszteletben 
tartva, együttműködve kell tevékenykedni. A munkavállalónak lehetőség 
szerint rálátása kell, hogy legyen a munkaszervezet életére, a folyamatokra, s 
lehetőség szerint képesnek kell lennie befolyással lenni, hatni a folyamatokra. 
(Ez az emberközpontú szemlélet eligazítást ad például a munkavállalói 
érdekképviselettel, szakszervezetekkel, üzemi tanáccsal, kollektív szerződéssel 
stb. összefüggő állásfoglalásainkhoz, amelyeknek szintén értékvezéreltnek kell 
lenniük.) Minél nagyobb és minél , globálisabb" cégről van szó, annál kevésbé 
lehet személyes a kapcsolat munkaadó és munkavállaló között, s annál inkább 
egy kicsi, apró ,tárgynak", csavarnak érezheti magát a munkavállaló a nagy 
gépezetben. Ezért is kell támogatnunk a családi vállalkozásokat, kis- és középes 
vállalkozásokat, mert ott a személylét, aszemélyesség, amunka emberléptékűsége 
és méltósága főszabályként jobban érvényesülhet. 


Az ember ideális esetben kiszámítható, előre látható, hosszú távú tervekkel 
kell, hogy rendelkezzen az életéről, s benne a munkájáról, szakmai fejlődéséről, 
arról, hogy hol fog dolgozni és ebből következően hol fog lakni mondjuk nyolc- 
tíz év múlva. Jó lenne, ha számíthatna arra, hogy a gyerekei továbbra is szeretett 
iskolájukban tanulhatnak, szomszédközösségük, baráti körük együtt marad. 


Ebbőlkövetkezőennempártolhatjukaztatendenciát, amelyamunkaviszonyokat 
kiszámíthatatlanná teszi, a határozott időre (2-3 évre) kötött szerződésekkel 
váltja fel a határozatlan időre kötött munkaszerződéseket, amely utóbbiak 
kiszámíthatóságot, tervezhetőséget adnak az ember életének. Ennek hiányát a 
globális nagytőke és világuralmi rend - amely az embert nem úgy kezeli, mint 
méltósággal és küldetéssel rendelkező lényt, akinekazélete valahonnan valahova 
tart — úgy állítja be, mint szükséges rugalmasságot, a munkaerő, azaz az ember 
alkalmazkodó készségét, amely , előnyös és fontos tulajdonság". A rugalmasság 
keretében elvárják, hogy a munkavállaló könnyedén költözzön az ország vagy a 
világ egyik végéről a másikba, feladva megszokott környezetét, közösségét, sőt 
akár családját is hagyja hátra. 


Ez megint csak egy bizonyos ,értékrendből" származó felfogás, amelynek 

lényege, hogy mindent pusztán a hasznosság, a hatékonyság, a - másoknak, egy 
szűk, szerencsés elitnek történő - profitszerzés érdeke alá kell rendelni. Mi ennek 
ellentmondunk, saztmondjuk, hogy-bárkétségtelenül elvárhatóegy egészséges 
együttműködési készség a munkavállaló részéről a céggel, a munkaadóval - a 
gazdaságot, a termelési folyamatokat s persze a munkajogi szabályokat is úgy 
kell megszervezni, illetve megállapítani, hogy az emberi élet kiszámíthatóságát, 
tervezhetőségét szolgálják, s az embert ne ide-oda helyezhető gépnek, hanem 
méltósággal rendelkező, közösséghez tartozó személynek tekintsék. 


Hasonló megfontolásbóltűnikveszedelmesnek például amunkaerő-kölcsönzés 
rendszere, amelyet nem véletlenül utasít el számos nyugat-európai állam, illetve 
jogrendszer. Ha ezt egy körültekintő, a lehetséges legnagyobb mértékben ember- 
és közösségközpontú szabályozás ki nem zárja, akkor ebben a rendszerben az 
embert, a munkavállalót emberi kötődésekkel, munkahelyi közösséghez tartozás 
érzésével, kiszámíthatóság iránti vággyal nem rendelkező termelési tárgynak 
lehettekintetni, ,amely" a hasznosság, hatékonyság, profitközpontúság jegyében 
ide-oda helyezhető, dobálható. 


Meggyőződésem, hogy a nyíltan értékközpontú program és tevékenység 
komoly előrelépés lesz a ,rendszerváltozás" utáni magyar politikában, főként 
tisztességessége, őszintesége miatt. Biztos vagyok abban is, hogy a globális 
érdekek helyett a magyar érdekek képviselete, a pénz- és profitközpontú 
gondolkodás helyett az ember- és közösségközpontú gondolkodás kivezeti 
hazánkat a bajból. 


E két pillér lesz a szebb jövőnk záloga. 


Szeretettel: 
Morvai Krisztina 


II. A PROGRAM ALAPKÉRDÉSEI 


Magyarországnak az Európai Unióhoz történt csatlakozása óta eltelt öt esztendő 
elegendő tapasztalattal szolgált ahhoz, hogy számba vehessük e sorsdöntő lépés 
következményeit, mérleget készítsünk és meghatározzuk azt az utat, amelyen a 
továbbiakbanmeggyőződésünkszerintjárnunkkell. Amagyaremberektöbbségében 
is kialakult egy, a saját élethelyzetén, az ennél bővebb körben szerzett ismeretein 
alapuló végső válasz uniós tagságunkkal kapcsolatban. Ez a válasz a 27 tagállam 
közül nálunk a legelutasítóbb az Unióval szemben, miközben az Országgyűlésben 
képviselettel rendelkező pártok a brüsszeli törekvések elkötelezett hívei, és nem 
mutatnak őszinte érdeklődést a csatlakozásban csalódott emberek problémái 
iránt. 

A Jobbik Magyarországért Mozgalom a júniusi európai parlamenti választásokra 
készülve programjában két alapvető kérdésre ad választ: 


- Létezik-e reális alternatívája a jelenlegi berendezkedésű Európai Uniónak? 
- Lehetséges-e határozottabban képviselni nemzeti érdekeinket, mint ahogyan azt 
parlamenti pártjaink teszik? 


A mi válaszunk mindkét kérdésre igen, s ennek megalapozottságát jelen 
anyagban tesszük világossá. A brüsszeli központi hatalom és a vele összefonódó 
politikai elit —- sajnálatos módon a mienket is beleértve — az elvetélt uniós 
alkotmány helyettesítésére szánt Lisszaboni Szerződésben megnyitná az utat a 
nemzetállamokat felszámoló Európai Egyesült Államok megteremtése felé. Ezzel 
szemben áll azáltalunkis képviselt Nemzetek Európája koncepció, amelyik a politikai 
unióval szemben a gazdasági együttműködésre helyezi a hangsúlyt, a nemzeti 
szuverenitást megtartva, az önrendelkezésről csak a legszükségesebb mértékben 
mondva le. Az uniós intézményekben, Brüsszelben és itthon, a jelenlegi besimulás 
helyett pedig egyetlen vezérlő elvet fogadunk el, aminek jegyében a döntésekben 
részt kell vállalnunk: a nemzet érdeke mindenek előtt! 

Már programunk bevezetőjében le kell szögeznünk, hogy a , minden magyar 
felelős minden magyarért" Szabó Dezső-i erkölcsi parancsot betartva a Jobbik az 
Európai Parlamentben sem csak a Magyar Köztársaság állampolgárainak, hanem az 
elszakított nemzetrészeken élő magyaroknak az érdekében fog fellépni. 


III. UNIÓS CSATLAKOZÁSUNK KÖRÜLMÉNYEI ÉS KÖVETKEZMÉNYEI 


A magyar társadalom döntő többségének megítélése Magyarország Európai 
Unióhoz való csatlakozásának hasznosságáról olyan mértékben változott meg az 
elmúlt hat év alatt, hogy indokolt az okok feltárása. Ennek kapcsán nem kerülhetjük 
meg a parlamenti pártok és az egymást követő kormányok felelősségének 
kimondását. 


ILLÚZIÓKELTÉS ÉS KIJÓZANODÁS 


2003. április 16-án Athénban ünnepi ceremónia keretében, a parlamenti pártok 
vezetőinek jelenlétében Medgyessy Péter miniszterelnök aláírta azt a csatlakozási 
szerződést, amelynek értelmében 2004. május 1-jén Magyarország jogilag is az 
Európai Unió tagjává vált. Az aláíráshoz a felhatalmazást a négy nappal korábban 
adta. Mindez pedig úgy vált lehetővé, hogy 2002. december 17-én a parlamenti 
pártok kétharmados többséget igénylő alkotmánymódosítást fogadtak el a nemzeti 
függetlenség csatlakozás miatti korlátozásáról. 

A népszuverenitás letéteményese, a nép nem kapta meg az esélyt a felelős 
döntéshez, érdekeinek felismeréséhez és valódi akaratának kifejezéséhez. A 
választópolgárok döntése csak akkor felel meg a demokrácia követelményének, 
ha a szavazó állampolgár mindazokkal az alapvető információkkal rendelkezik, 
ami felelős döntésének meghozatalához szükséges. Jelen esetben ez a feltétel 
nem teljesült. A döntésre a csatlakozási szerződésben foglaltak megismerhetősége 
nélkül, az előnyökről-hátrányokról szóló nyilvános vitát megkerülve, az egyébként 
erre a célra jelentős összegű közpénzből létrehozott Európai Unió Kommunikációs 
Közalapítvány egyoldalú, félrevezető, csak az igent támogató propagandájának 
közepette került sor. A közalapítvány a hiteles tájékoztatás helyett a választók 
manipulálására törekedett, bárgyú, félrevezető, egyoldalú kampányt folytatott. 
A társadalom minden rétege számára kecsegtető jövőképet festettek, a tejjel- 
mézzel folyó Kánaánt mutatták fel, a hatalmas piacok megnyílását, legfeljebb 
néha hozzátéve a pontosan ki nem fejtett bűvös kifejezést, a versenyképességet 
mint feltételt. Az akkori kormány és ellenzéke egyaránt csak a csatlakozás előnyeit 
és a kimaradás hátrányait hangsúlyozta, pedig a felelős döntéshez meg kellett 
volna ismertetni az emberekkel a csatlakozás hátrányait és a kimaradás előnyeit. A 
parlamenti pártok fő üzenete az volt, hogy a csatlakozás meghozza a fejlett Nyugat- 
Európa és az új tagok jelentős életszínvonalbeli különbségének kiegyenlítődését, 
és esélyegyenlőséget eredményez. Ma már világosan látszik, hogy ez nincs így, sőt 
a leszakadás és az esélyegyenlőtlenség nőtt. 

A csatlakozási feltételek elfogadásának ellenzői, köztük a Jobbik nem kaptak sem 
forrást, sem sajtófelületet arra, hogy aggályaikat a közvéleménnyel megoszthassák. 
A csatlakozást ellenző Szabad Magyarországért Mozgalom kampányát rendőri 
erővel akadályozták, több ezer, nem szavazatra buzdító kampányplakátjukat tiltott 
önkényuralmi jelkép használatra történő hamis hivatkozással a kampány hajrájában 
elkobozták, büntetőeljárásokat indítottak az aktivisták ellen: évekkel később a 
bíróság felmentve őket megállapította: mindez jogellenes volt. 

Azt is meg kell említenünk, hogy a magyar nemzet sorsát meghatározó 
ügydöntő népszavazás érvényességéhez Európában nem jellemző módon 
5099 alatti részvétel is elegendő volt. Érdemes emlékeztetni rá, hogy az ehhez 
szükséges törvénymódosításra 1997 novemberében, a Horn-kormány. idején, 
alkotmánymódosítással sebtében kerítettek sort, ilyen módon biztosítva a NATO- 


belépésről szóló népszavazás érvényességét. (Egy települési, helyi népszavazás 
érvényességéhez ma is szükséges feltétel az 5090-ot meghaladó részvételi arány.) 
Az EU-csatlakozáshoz így a felhatalmazást a szavazásra jogosultak mindössze 
3890-a adta meg. Az akkori magyarázkodás szerint a távolmaradás oka az igenek 
győzelmének biztos tudata volt, s a nem szavazók döntő többségéről mint 
a csatlakozást támogatóiról beszéltek. Ráadásul olyan népszavazási kérdést 
válaszoltattak meg az emberekkel, amely nem a konkrét és részletesen megismert 
feltételekkel történő csatlakozás kérdését tette fel megválaszolásra, hanem egy 
önmagában értelmezhetetlen és ezért megválaszolhatatlan elvi kérdést ( Egyetért- 
e Ön azzal, hogy a Magyar Köztársaság az Európai Unió tagjává váljon?"). Az erre 
adott válasz lényegében egy kitöltetlen, üres felhatalmazást jelent. Mindezt még 
azzal is tetézték a parlamenti pártok, hogy 2003. február 10-én az Országgyűlés 
Európailntegrációs Nagybizottság ülésénnégypártinyilatkozatotírtakalá, amelyben 
közösen kérték a választópolgárokat ennek a hamis népszavazási kérdésnek az 
igenlő megválaszolására. 

A magyar társadalom többségének kijózanodása a délibábos ígéretekből hamar 
megkezdődött, s mára nálunk a legnegatívabb az EU megítélése a 27 tagállam 
közül. Az Eurobarométer, az unió közvélemény-kutató intézményének 2008. végi 
felmérése szerint az EU támogatottsága Magyarországon 3199-ra csökkent. Ennek 
okait keresve célszerű az egyes szakterületek részletes tárgyalása előtt néhány 
ígéretet és a bekövetkezett valóságot összevetni. 

- , A belépést követően dőlni fog a pénz, gondjainkat majd az uniós forrásokból 
oldhatjuk meg" - hangzott az ígéret. Ezzel szemben megállapítható: a pénz 
nehézkesen csordogál, nem sikerül a pályázati forrásokat teljes kihasználással 
igénybe venni. A pályázatok jelentős része virtuális, vagyis nem elérhető. Az 
önrészen kívül a megvalósításához szükséges teljes összeggel rendelkeznie kell 
a pályázónak, amelyet a tőkehiány miatt számosan - így a fejlesztésre leginkább 
rászoruló önkormányzatok - nem tudnak felmutatni. A kifizetés utólag történik, 
előny itt is a multiknál, az elosztás nem átlátható, azt a korrupció bűze lengi körül, 
ezt már a szocialistákhoz közel álló személyekkel szembeni büntetőbírósági ítéletek 
is igazolják. A pályázók számára áttekinthetetlen, bonyolult és szinte betarthatatlan 
feltételeket támasztanak: ma már tipikus gyakorlat, hogy a megvalósítás során 
mondvacsinált okokra és szabálytalanságra hivatkozva mégsem folyósítják a pénzt, 
vagy visszakövetelik. 

Egy valós pénzügyi egyenleg felállításhoz a közvetlen befizetéseinken túl a 
kormánynak számszerűsíteni kellene kiesett bevételeinket is, ezt azonban 
nyilván azért nem teszi meg, mert tisztában vannak ők is a csatlakozás negatív 
egyenlegével. (Vámbevételek estek ki, az áfabevétel egy jelentős részét át kell 
engedni, az adókedvezményben részesülő és a döntően nem magyar termékeket 
forgalmazó külföldi kereskedelmi láncok ránk szabadulása miatt megszűnő hazai 
vállalkozások és munkahelyek miatt jelentős a költségvetési bevételkiesés, az 
ehhez kapcsolódó munkanélküli ellátás, az Unió Világkereskedelmi Szervezetnek 
(WTO) tett engedményei következtében iparágak - pl. cukoripar -— megszűnésének 


számszerűsített következményei stb.) Ezekre tekintettel állítják mértékadó 
közgazdászok, hogy ez a komplex pénzügyi egyenleg minden bizonnyal negatív, 
nettó befizetők lettünk (ez korábban értelemszerűen a legerősebb gazdaságú 
államokatjellemezte csak). Alakosság döntőtöbbségeis úgyérzi, hogy Magyarország 
a csatlakozás vesztesei közé tartozik. 


- , Mezőgazdasági termékeink számára hatalmas piac nyílik meg" - sulykolták unos- 
untalan. A valóság: soha nem látott mértékű importdömping az élelmiszerek terén, 
a tőkehiányos, ezért gyenge versenyképességű hazai gazdáknak hatalmas késéssel 
fizetett, az ígérthez képest csekélyebb támogatások, növekvő kereskedelmi 
passzívum, döntsd aszőlőtőkét, ha biztos alamizsnáhozakarszjutni. A mezőgazdasági 
termékek- csatlakozáskoregyébkéntis sokesetbenirreálisan alacsonyra megszabott 
— kvótáit sem tudták a magyar gazdák elérni, radikálisan csökkent az állattartás. 
Mindezek következtében jelentős számú családi gazdaság ment tönkre. 


- A hazai gazdaság fellendül, a vállalkozások virágozni fognak az európai piac 
megnyílásával. . Ehelyett a versenyhátrányból induló hazai kis- és közepes 
vállalkozások soha nem látott számban mennek tönkre. Helyzetüket a hatalmas 
adóterhek mellett az is nehezíti, hogy az uniós szabályok betartása jelentős tőkét 
igényel. 


- , A csatlakozó tagállamoka régiekkel együtt építik majd fel a közös, újEurópaházat" — 
Valójában másodrangúország lettünk, anyagi és humán erőforrásainkat gyarmatosító 
módon használják ki. 


- , A megjelölt cél szerint a kibővített Unió az éles gazdasági küzdelemben a világ 
legversenyképesebbrégiója lesz." Ezzelszembenvalódiversenynélküli, bürokratikusan 
túlszabályozott a gazdaság, s az EU ezen a téren is az USA-központú globalista 
érdekek közvetítője. 


- ,A döntéshozatal és intézményrendszer demokratizálódni fog, a választott 
képviselőkből álló parlament szerepe növekszik." A valóság: minden lényeges 
döntést a Bizottság és a Tanács nem választott, nem ellenőrizhető, visszahívhatatlan 
tagjai hoznak meg. A törvényalkotó és végrehajtó hatalom nem válik szét, az Európai 
Parlament hatásköre, befolyása mérsékelt. 


- , Az egyes országok népszavazásai, ill. parlamenti elfogadásával hatályba lép az 
európai alkotmány, kifejezve a népek akaratát." Ez az akarat azonban megbuktatta 
az alkotmányt, ennek ellenére az EU politikai elitje cinikus módon szerződés 
formájában mégis ránk akarja erőltetni azt, ráadásul a csatlakozáskor még nem is 
volt ismert annak tartalma. 


- , A külföldi földvásárlásokkal szemben meg tudjuk magunkat védeni." A lesújtó adat 

szerint viszont a magyar termőföld 2690-a gyakorlatilag már most külföldiek és 
ismeretlen gazdasági társaságok kezében van! A magyar gazdák válsághelyzetbe 
kerülésük miatt fontolgatják termőföldjeik eladását. Mivel a termőföld 
megvásárlása 2011-től a külföldiek számára legálissá válhat, ennek törvényi úton 
való megakadályozása elsődleges nemzetstratégiai feladat. 


- , A munkaerő szabad áramlása a magyar munkavállalók sokasága számára teszi 
lehetővé a magasabb életszínvonalat, a francia vagy német munkás pedig úgysem 
jön hozzánk" - a számunkra fontos országok (Ausztria, Németország) nem nyitották 
meg munkaerőpiacukat. A hazai életviszonyok tarthatatlansága, a reménytelenség 
miatt ugyanakkor jól képzett, tehetséges fiatalok (köztük orvosok, mérnökök) 
tízezrei települtek ki a munkaerőpiacukat megnyitó államokba, sok esetben végleg. 
Mindez veszélyezteti többek között a hazai egészségügy működőképességét. 


- , Magyarország és a környező államok EU-csatlakozása ellégiesíti a határokat, 
s ezzel megoldja a határon túli magyarság gondjait is." Ez a hamis kijelentés az 
ún. rendszerváltás óta eltelt időszak közéleti dogmája. Teljesen nyilvánvaló, hogy 
a csatlakozás nem jelentett gyógyírt az elszakított sorban élő nemzetrészek 
magyarsága számára. A nyitott határ csak az utazás és tartózkodás szabadságát 
érinti, de nem a jogi státust. Marad az idegen rendőrség, az idegen közigazgatás, 
bíráskodás és iskolarendszer. 

Szlovákiában a felvidéki magyarság jogait a korábbinál erőteljesebben korlátozzák: 
akadályozzák az anyanyelv használatát, diszkriminatív módon osztják szét az uniós 
forrásokat, hátránnyal sújtva a döntően síkvidéki területeken élő magyar gazdákat. 
Romániában a kormányon lévő RMDSZ-nek a minimális célokat kitűző, EU-konform 
kisebbségi törvényt sem sikerült elfogadtatni, a román elnök 2009. februári, 
budapesti látogatásán nem csupán az autonómia lehetőségét utasította el, hanem 
a kisebbségek kollektív jogairól lakonikusan ennyit mondott: soha. Mindezek 
ellenére Romániának nem kell brüsszeli nyomásgyakorlásra számítania, jóllehet 
a regionalizmus uniós alapelve lehetővé tenné Székelyföld önálló eurorégiókénti 
működését. 

Az Unió számos okból elutasító, vagy legalábbis közömbös a nemzeti kisebbségek 
kérdésköre iránt, a vonatkozó jogszabályi háttere és intézményrendszere is hiányzik. 
Az európai birodalomépítés jelentős állomásának tekinthető Lisszaboni Szerződés 
is csupán általános értelemben rendelkezik a kisebbségekhez tartozó személyek 
jogainak tiszteletben tartásáról, nincs szó azok garanciáiról, vagy éppen a kollektív 
jogokról. 


- , A csatlakozással növekedni fog ajogbiztonság, az Unió majd kordában tartja a kádári- 
antidemokratikus reflexekkel működő balliberális kormányokat, kiegyensúlyozott 
jogállammá válhatunk" - hitegettek minket. Ezzel szemben az emberi jogok 
válsághelyzetbe kerültek: a politikai szabadságjogok (gyülekezési és egyesülési jog, 
a véleménynyilvánítás szabadsága) gyakorlóit állandó jelleggel hatalmi atrocitások 


érik, futószalagon hurcolják meg a kormány ellen tiltakozókat. Ennek legvéresebb 
megnyilvánulását 2006 őszén tapasztalhattuk, amikor a gyurcsányi hazugságbeszéd 
napvilágra kerülését követően a kormány karhatalmi eszközökkel fojtotta vérbe 
az országot mozgósító tiltakozási hullámot, több száz embert megsebesítve, 
megkínozva, fogságba vetve és megalázva. Az Unió nem tudott hatékonyan fellépni 
a jogsértések megfékezése és a bűnösök felelősségre vonása érdekében. 


Teljes mértékben elhallgatták a csatlakozást vakbuzgósággal erőltető parlamenti 
pártok azt, hogy a nemzeti önállóság egy jelentős részéről le kell mondanunk. A 
Szovjetunió birodalmának részeként elszenvedett alávetettségünket követően a 
függetlenség önkéntes feladására kényszerítették az országot. Miután visszanyertük 
legbecsesebb értékünket, a szabadságunkat, ezt a szabadságot és függetlenséget 
áldozták fel az európai uniós csatlakozás oltárán. 

S mi az ami az ígéretekből, jóslatokból mégis valóra vált? Catherine Samary 
francia közgazdásznak még a bővítés előtt a firenzei Európai Szociális Fórumon 
figyelmeztetésként felvázolt jövőképe: ha nem sikerül közösen fellépni a 
neoliberalizmus ellen és az EU demokratizálódásáért, akkor az EU gyarmatosítani 
fogja Kelet-Közép-Európát. Ki kell mondunk: sajnos megtörtént. 


A PARLAMENTI PÁRTOK FELELŐSSÉGE 


A parlamenti pártok között nincs lényegi különbség uniós ügyekben, mindegyik 
deklaráltan és egyes döntései által bizonyítottan is a jelenlegi EU elkötelezett híve. 
Az alkalmankénti halvány kritika is annak jegyében fogalmazódik meg, hogy ennek 
az EU-nak nincs alternatívája. 

A csatlakozási feltételek súlyosan sértették a nemzeti érdekeket, és hátrányosan 
megkülönbözető jellegük miatt nem feleltek meg az Európai Unió saját alapelveinek 
sem. Azegymást követő kormányoknak közös a felelősségük az előnytelen csatlakozási 
feltételek elfogadásáért. Az Orbán-kormány elsődleges célja az eminens tanulónak 
kijáró dicséret megszolgálása volt, ezért kemény tárgyalások helyett élen járt az 
egyes tárgyalási fejezetek mielőbbi lezárásában. Megnyilvánult ez a termelhető 
mezőgazdasági termékek mennyiségének számos esetben életszerűtlenül alacsony 
szinten történő meghúzásában. Sor került önfeladó módon a termőföld kérdésének 
a tőke szabad áramlása keretében történő tárgyalására, a nemzeti elbánás elvének 
kikötése nélkül. Ezt kemény nemzeti földtörvény megalkotásának ígéretével 
igyekezett ellensúlyozni, amit aztán nem tartott be. A külföldiek földtulajdon- 
szerzésérevonatkozótörvénytígy márazMSZP-SzDSZtöbbségűparlamentalkothatta 
meg néhány nappal a csatlakozás előtt - helytartókhoz méltó szolgalelkűséggel. 
Ugyanez a kormány véglegesítette 2002 decemberében a sorsdöntő koppenhágai 
tanácskozáson a megalázó és méltatlan pénzügyi feltételeket (Pl. a lengyelek ekkor 
még legalább további 1 milliárd euró közvetlen kifizetést kiharcoltak, a területalapú 
agrártámogatásuk pedig nem 25, hanem 5096-ról indult.) 

A határon túli magyarság érdekeinek képviselete terén a magyar politikát a formális 


rendszerváltozás óta irányító pártok bizonyítványa épp olyan gyenge, mint a magyar 
élet egyéb területein. A kezdetektől egyenrangú külpolitikai célként (,hármas 
prioritásként") fogalmazták meg az uniós csatlakozás mellett a jószomszédsági 
politikát és a határon túli magyarok érdekeinek képviseletét. Ez az állítólagos 
egyenrangúság a valóságban a birodalmi betagozódás céljának mindenek 
felettiségétjelentette, melynekérdekébenelengedhetetlennektartottáka jóviszony 
látszatának fenntartását a szomszédos, úgyszintén az unióba törekvő államokkal, 
s történt mindez az elszakított nemzetrészek rovására. Vagyis a nemzetpolitikailag 
legjelentősebb cél a fontossági sorrendben leghátulra került. Ebben túlnyomó a 
posztkommunista-balliberális erők felelőssége, akik váltakozva közömbösen, illetve 
ellenségesen viszonyulnakaz elcsatolt magyarokhoz. Sohaelnemévülő bűneikközül 
legsúlyosabbazállampolgárság kiterjesztéséről döntő népszavazásNEM-kampánya. 
De a parlamenti jobboldalnak is bőven akad szégyellnivalója: a Duna elterelésének 
eltűrésétől egészen Románia uniós csatlakozásának feltétel nélküli megszavazásáig, 
mely az erdélyi magyarság kezéből a legfontosabb kártyalapot ütötte ki. Az 
állampolgárság kiterjesztésével pedig elejét lehetett volna venni a december 5-ikei 
traumának. A tüneti kezelésként - éppen a magyar állampolgárság kiterjesztése és 
az önrendelkezés jogának követelése helyett - alkalmazott félmegoldásokat, mint 
amilyen a Magyar Állandó Értekezlet intézménye vagy éppen a státusztörvény, a 
posztkommunista-globalista kormányok, ha kellett, nemzetközi segítséggel, játszi 
könnyedséggel felszámolták. A délvidéki és kárpátaljai magyarság számára pedig, 
a schengeni határokon kívül esve, az anyaországgal való puszta kapcsolattartás is 
hatalmas nehézségekbe ütközik, költséges és megalázó vízumkötelezettségnek 
és hivatali packázásoknak kiszolgáltatva. Számukra végképp semmi előnyt nem 
hozott a csatlakozás. 

Az Unió működését és így Európa népeinek jövőjét meghatározó alkotmányról 
a parlamenti ,egypárt" a népszavazást elvetve, közösen döntött. (A népszavazás 
kiírásának az Alkotmány csak annyiban lehetett akadálya, ahogyan a csatlakozási 
szerződésről - mint nemzetközi szerződésről - tartott népszavazást is megelőzte 
egy rövid módosítás beiktatása az alaptörvénybe.) Az EU-alkotmányra az Európai 
Parlamentben minden magyar képviselő igennel szavazott -— miközben például a 
cseh és a lengyel képviselők többsége nem támogatta azt. Gyurcsány Ferencnek 
sikerült a lisszaboni EU-csúcstalálkozón tett szolgai ígéretét megtartania: a holland 
és a francia népszavazáson elbukott európai alkotmány helyébe antidemokratikus 
módonlépőLisszaboni Szerződést elsőként a magyarparlamentratifikálta. Azegyetlen 
helyes út a népszavazásra bocsátás lett volna egy olyan országban, ahol az unió 
közvélemény kutató intézménye által végzett felmérés szerint a lakosság mindössze 
3190-a értékeli egyértelműen hasznot hozónaka csatlakozást. A szerződés törvénybe 
iktatásához kétharmados szavazati arányra volt szükség, s ehhez a sebtiben történő 
eljáráshoz a Fidesz sajnálatosan — de már nem meglepő módon - úgy adta meg 
támogatását, hogy képviselői a mintegy 300 oldalas és 17 másik szerződésre 
hivatkozó dokumentumot nyilvánvalóan még nemis tanulmányozhatták. (A lengyel 
példa a Lisszaboni szerződés kapcsán is megemlítendő: az Egyesült Királyság mellett 


ők is elérték, hogy az alapjogi charta náluk sem lesz kötelező érvényű.) 


IV. VAN ALTERNATÍVA! 


Az Európai Unió antidemokratikus és bürokratikus működésnek. bírálatával, 
sőt annak megállapításával, mely szerint a bővítés során az új országokat nem 
egyenrangúként vették fel a Tizenötök, meglepő módon brüsszeli képviselőink 
közül is többen egyetértenek, csak éppen pártjaikhoz hasonlóan dogmaként 
jelentik ki: ennek az EU-nak nincs alternatívája. Ezért szükségesnek tartjuk a mai 
Unió működésének elemzése mellett annak a valós alternatívának a felvázolását, 
amit a Jobbik Magyarországért Mozgalom - több európai párthoz és EU-parlamenti 
frakcióhoz hasonlóan - kiútnak tekint. 


Az EURÓPAI UNIÓ MA: A BRÜSSZELBŐL IRÁNYÍTOTT BIRODALOM 


A II. világháború után a nyugat-európai államok intézményes együttműködése 
gazdasági téren 1951-ben hat ország részvételével az Európai Szén- és Acélközösség 
megalapításával indult meg. A továbblépést az 1957-es Római Szerződés, az 
Európai Gazdasági Közösség (a Közös Piac) létrejötte jelentette, amely a következő 
három évtizedben 12 tagúvá bővült. A minőségi változást, a döntő lépést a politikai 
unió megteremtése érdekében az 1992-ben hatályba lépett Maastrichti Szerződés 
jelentette. Ekkorindultelazafolyamat,amelynekeredményekénta brüsszeli központi 
hatalom ma az európai lakosok mindennapjait közvetlenül érintő döntéseket hoz, 
rendkívüli mértékben csorbítva az egyes országok önrendelkezését. Erről a ma 
létező EU-ról kimondhatjuk, hogy antidemokratikus, bürokratikus, korrupcióval 
terhelt, neoliberális elveket érvényesítő, államok felett álló képződmény. 


Antidemokratikus, mert a működését meghatározó, az elbukott európai alkotmány 
helyébe lépő Lisszaboni Szerződést népszavazásokon kinyilvánított népakarat 
ellenére fogadta el Európa politikai elitje. Antidemokratikus, mert a legfőbb 
döntéshozó testülete, a Bizottság gyakorlatilag kinevezett és nem demokratikusan 
választott tisztségviselőkből áll. Nem érvényesül a hatalommegosztás klasszikus 
elve, a Bizottság az Unió kormánya, tehát a végrehajtó hatalmat gyakorolja, a 
törvénykezdeményezés monopóliuma is az övé, és részben bírói feladatot is ellát 
(büntet). A parlament jogköre korlátozott, még a törvénykezdeményezés jogával 
sem élhet, módosításait pedig csak bonyolult procedúrával, a Miniszterek Tanácsával 
egyeztetve fogadtathatja el. 


Bürokratikus, mint minden központilag irányított birodalom, amelyik döntéseit 
egy kaptafára, az alattvalóktól távol, azok döntéshozatali jogait elvéve hozza meg. A 
brüsszeli, felduzzasztott adminisztráció külön kasztként működik, a maga szabályait 
kényszerítve Európa lakosságára. 


Korrupcióval terhelt, aminek eklatáns példája a Jacgues Santer vezette bizottság 


korrupció miatti kollektív lemondása volt (1999). Az Unió számvevő intézményének 
vezetőjét pedig azonnali hatállyal eltávolítottáktisztségéből, amikor súlyos pénzügyi 
visszaélések leleplezésére készült. Lépten-nyomon hallunk híreket a képviselők 
szabálytalan költségfelhasználásáról is. Az Európai Csalásellenes Hivatal (OLAF) 
évente több száz korrupciós ügyet tár fel. Az uniós költségvetés százalékokban 
mérhető, nem elhanyagolható része az Unió számvevőszékének adatai szerint nem 
tiszta csatornákon távozik. 


Az EU neoliberális elveket képvisel az emberi jogok terén és a gazdaságpolitikában 
is. Elfogadja és a tagállamoktól elvárja, hogy az egynemű pároknak a házasság és a 
gyermekek örökbefogadásának teljes jogát biztosítsa, ezzel ahagyományos család 
felbomlását igyekszik elérni. A bevándorlással szembeni fellépést xenofóbiának, 
a cigányság esetében a törvények betartatását, a pozitív diszkrimináció elvetését 
pedig rasszizmusnak bélyegezi. 


A brüsszeli gazdaságpolitika deklaráltan az egységes piacon alapul, ugyanakkor 
adminisztratív szabályozó eszközökkel és kvótákkal ezt eltorzítják - elsősorban az 
újonnan csatlakozott országok kárára. A bizottság döntéseit mintegy 1500 aktív 
szakértői csoport készíti elő, anelyben meghatározó szerepük van a multinacionális 
vállalatoknak. Az európai gazdaság irányításában tehát alapvető befolyással bírnak 
a multinacionális társaságok. A brüsszeli szabadságfogalom középpontjában a tőke 
szabad áramlása áll, ez pedig a globalizációt erősíti, szemben a nemzeti közösségek 
szabadságának kiteljesítésével. 

Az EU - amelyik már ma is államok felett álló képződmény - a Lisszaboni Szerződés 
alapján egységes jogalannyá válna, lehetővé téve egy európai szuperállam 
létrehozását. Az Unió olyan mértékben lehetetleníti el a tagállamok önállóságát, a 
nemzeti parlamentek szerepét, hogy az egyes országok lényegében tartománnyá 
degradálódnak. (Az EU-jog a magyar parlament törvényhozása nélkül is kötelezően 
behatol a jogrendünkbe. A Habsburgok , csak" három terület önálló döntési jogát 
vették el. Az EU hármat hagy meg - legalábbis papíron.) Az Európai Bíróság világosan 
leszögezte egyik ítéletében: , az unió joga felette áll minden vele ellentétes nemzeti 
jognak, beleértve az alkotmányokat is." A regionalitás esetében követendő példának 
tekinti az önálló döntéshozó testületekkel (kormány, sőt helyi parlament) bíró 
régiókat. Ezzel valójában a nemzetállamok erodálása a célja, hiszen így Brüsszelhez a 
régiók nem a nemzeti kormányokon keresztül kapcsolódnának. (Persze a magyarság 
ezen alapuló autonómia törekvéseit az Unió - ellentmondva saját elveivel - már 
nem támogatja.) 

Az Unió számos jelét adta annak, hogy nem áll szemben az amerikai központú 
pénzügyi-gazdasági globalizmussal, hanem annak közvetítője a tagállamok felé. Valery 
Giscard d Estaing, az alkotmánytervezetet kidolgozó konvent vezetője egyenesen 
úgy fogalmazott, hogy az EU az USA-nak nem riválisa, hanem megbízható, 
együttműködő partnere kell, hogy legyen. Ennek jegyében felel meg Brüsszel egyre 
inkább a WTO kívánságainak, és többek között engedélyezi Amerikából génkezelt 

mezőgazdasági termékek behozatalát, sőt európai termesztését. (Leleplező volt 
a CIA-repülőgépek európai, törvényellenes leszállásai körüli botrány is, amelynek 
során az EU magas szintű képviselői hazudtak a vizsgálatot végző parlamenti 
bizottság tagjainak, illetve megtagadták a válaszadást.) 

Jelenleg Európában birodalom építése zajlik reform álnéven. Az eredetileg hat 
országot és 170 millió lakost tömörítő Unió a legutóbbi tagfelvételekkel 27 országra 
bővült, amelynek félmilliárd lakosa van, akik 22 különböző nyelvet beszélnek. Ma 
az Unió soknemzetiségű birodalomhoz hasonlít, maga José Manuel Barroso, az 
Európai Bizottság elnöke mondta ezt 2007-ben egy sajtóértekezleten. A birodalom 
definíciószerűen olyan állam, amely számos etnikailag, kulturálisan különböző 
nép felett uralkodik, és uralmát, legalábbis részben, erővel tartja fenn. E definíció 
pontosan ráillik az Európai Unióra, mert: 

- népessége valóban igen vegyes, szinte minden országban más nyelvet 
beszélnek; 

- az Unió fenntartása részben szintén erővel, mindenekelőtt gazdasági nyomással 
történik (a kvóták túllépését bírsággal sújtják, tilos ahazaiipar és gazdaság közvetlen 
támogatása, a költségvetési hiány túllépése az eurózónában csillagászati mértékű 
bírságot von maga után); 

- hasonlóan más, a történelemből ismert birodalmakhoz, az Unió is terjeszkedik; 

- az Unió irányítása sem demokratikus eszközökkel történik. 


AZ ALTERNATÍVA: A NEMZETEK EURÓPÁJA 


A téves axióma: a jelenlegi EU-nak nincs alternatívája. A helytálló kijelentés: Európa 
népei együttműködésének nincs alternatívája. Ez nem a Jobbik Magyarországért 
Mozgalom sajátos felfogása, csak Magyarországon tűnik annak. Az úgynevezett 
euroszkeptikus vagy inkább eurorealista felfogást más országokban parlamenti 
pártok, vagy - mint Csehországban - maga az államfő képviseli. Talán érdemes 
Habsburg Ottó egy korábbi írását is idéznünk: ,A kisállamok szálkák az uralkodó 
bürokrácia szemében. Nem hagyják magukat könnyedén egységesíteni, zavarják az 
egyetemes szabványosítás tervét, és miután nem felelnek meg az új hűbéruraknak, 
el kellene tűnniük. . . Érthető tehát, hogy a kisebb országok népeinek gondot okoz 
saját jövőjük, és Európát gyakran szkeptikusan szemlélik." 

Európa lakói nem kívánnak egy birodalom részesévé válni. Felmérések szerint 
például Angliában a lakosság kilencven százaléka utasítaná el a birodalmi politikai 
berendezkedést szentesítő Lisszaboni Szerződést, ha szavazhatna róla. Egy korábbi 
magyarországi felmérés is azt mutatta, hogy a megkérdezettek hetven százaléka a 
nemzetállami együttműködés és nem egy egységes birodalom vagy föderatív állam 
mellett tenné le a voksát. Az emberek megértik az együttműködés szükségességét, 
de 
- csak olyan formákat támogatnak, amelyek nem járnak a nemzeti szuverenitás 
olyan alapvető csonkításával, mint amit az alkotmány vagy a Lisszaboni Szerződés 
tartalmaz; 


- a demokráciát valóban európai értéknek tekintik, ezért nem akarnak olyan 
államformákban élni, amelyeknek a politikáját nem tudják befolyásolni, ahol 
közhelyszerű tény a szakértők által egybehangzóan az Unióra ráolvasott 
demokratikus deficit; 

- nem akarják feladni a második világháború után felépített európai szociális 
modellt, ezért elutasítják az Uniót jellemző neoliberális politikát, amelyet a legújabb 
szerződések alkotmány rangjára akarnak emelni. 


Már a csatlakozási feltételeket meghatározó 2002-es koppenhágai csúccsal 
párhuzamosan megtartott civil szervezetek tanácskozásán megszületett ún. 
Koppenhágai Kiáltvány is alternatívát jelölt meg az akkor formálódó, 25 tagországú 
Unióval szemben. E dokumentum célként a népek, nemzetek Európáját jelölte meg, a 
jelenlegi EU-t a gazdasági és politikai elit projektjének titulálva. 

Az EU szabályozó eszközei közül néhány olyan mechanizmussá vált, ami 
meghamisítja a piacot, és így sok fejlődő ország számára vált destruktívvá. Ezt 
tovább súlyosbították a bővítési tárgyalások eredményei, mivel azok valójában 
diktátumoknak az új tagországokra kényszerítését jelentették. 

Meg kell szüntetni a nemzetközi konszernek meghatározó befolyását az EU politikai 
döntéseire. Ezek a Bizottsággal szorosan együttműködve a fő szószólói a gazdasági 
ultra-liberalizációnak és a közszolgáltatások privatizációjának. Hatalmas befolyású 
lobbirendszer működik Brüsszelben, amellyel a nemzetközi cégbirodalmak 
polipszerűen fonják körbe az uniós döntéshozatal minden színterét. 

Létrejött, mint egy új kaszt, az eurokraták szilárd szövetségi rendszere, amely átível 
az Európai Parlament nagy frakcióin is, mivel az európai szocialisták és néppártiak 
(utóbbihoz tartozik a Fidesz) határozott egyetértésben vannak az Unió jelenlegi 
irányának helyessége tárgyában. Közösen lépnek fel, antidemokratikus eszközökkel 
(például frakciólétesítési feltételek szigorítása) azon erőkkel szemben, amelyek a 
Nemzetek Európájáért, a szabad és független nemzetek kölcsönös előnyökön 
alapuló együttélésének modelljéért küzdenek. Ezekkel az ún. euroszkeptikus 
erőkkel kíván a Jobbik az Európai Parlamentben közösen fellépni a kontinens 
országainak új alapokra helyezett együttműködéséért, a Nemzetek Európájának 
megvalósításáért. 

A jövő Európájának nyitottnak kell lennie az együttműködés rugalmas formái, a 
kivételek iránt, a népek önrendelkezési joga alapján. A demokrácia megköveteli a 
nyilvános, kritikus vitát, választott politikai vezetőket, azok elszámoltathatóságát. A 
föderáció sok jelét felmutató irány, egy jövőbeli európai szuperállam, elvetendő. Az 
önrendelkezéshez való jogot az ENSZ-határozatokkal összhangban minden nemzet 
számára biztosítani kell. 

A Jobbik Magyarországért Mozgalom egy ilyen elveken alapuló európai 
együttműködés mellett kötelezi el magát, ezt kívánja képviselni az Európai 
Parlamentben. A közvélemény-kutatások, az uniós alkotmányt és a helyére lépő 
Lisszaboni Szerződést elvető népszavazások is ennek az útnak a helyességét 
támasztják alá. Akik pedig kétségeket ébresztenek egy ilyen együttműködés 

realitásával kapcsolatban, azok számára a választ a múlt alapján is megadhatjuk: 
a Maastricht előtti Európában a hangsúly a kölcsönös előnyökre épülő gazdasági 
együttműködésen volt, nem pedig egy európai szuperállam létrehozásán. 


V. TEENDŐINK ITTHON ÉS BRÜSSZELBEN 


Az Európai Unió jövőjének alakításában való részvétel, ezen belül a magyar 
célok megfogalmazása és érvényesítése nem valamiféle külpolitikai, integrációs 
kérdés, hanem mindennapi életkörülményeinket, valamint nemzetként való 
megmaradásunkat meghatározó feladat. Az életkörülmények befolyását 
természetesen félrevezető arra a kérdésre leszűkíteni, hogy a nemzetgazdaság 
mekkora összegű brüsszeli támogatáshoz juthat, azt melyik kormány hogyan 
használta vagy használná föl. Ennél tágabban kell megvizsgálnunk, hogy az egyes 
területeken milyen előnyben részesülünk, és milyen hátrányt kell elszenvednünk, 
hogyan lehetne eredményesebben érvényesíteni a magyar érdeket a jelenlegi 
rendszerben is, s melyek azok a lényeges kérdések, amelyek a jelenlegi Európai 
Unió keretein belül nem oldhatók meg. A következőkben a nemzetstratégia 
szempontjából lényeges területek helyzetét áttekintve határozzuk meg azokat a 
legfontosabb teendőket, amit a Jobbik Magyarországért Mozgalom megvalósítandó 
programjának tekint - itthon és uniós szinten. 


MAGYAROK A TRIANONI HATÁROKON TÚL: NÉLKÜLÜK NINCS JOBBIK-STRATÉGIA 


A trianoni békediktátum ellen reménytelen helyzetben az utolsó percig küzdő 
Apporyi Albert szavaival valljuk: ,A magyarságot papíroson el lehet tüntetni, meg 
lehet kísérelni más eszközökkel a kiirtását és megfélemlítését, de az a magyarság 
ma még megvan, és amíg él, elévülhetetlen jogot formál a nemzeti léthez, amelyről 
soha és semmilyen körülmények között sem fog lemondani." 

A trianoni diktátum óta magyar nemzetpolitika nem létezhet a határainkon kívül 
élő nemzetrészek érdekeinek képviselete, jövőjének tervezése nélkül. Ez a feladat 
részben erkölcsi természetű: még ma is minden megszülető magyarnak közel 25 
százalék esélye van rá, hogy idegen állam polgára legyen, amelyik beolvadásra vagy 
éppen elvándorlásra készteti, jogaiban, életlehetőségeiben korlátozza. A másik 
háromnegyed - e szempontból - szerencsésebb sorsúra mindez kötelezettségeket 
is ró, a nemzeti szolidaritás elve alapján. 

Az erkölcsi parancson túlmenően is könnyen belátható az egymásrautalítság: a 
globalizáció nemzeteket roncsoló folyamatának a magyarság nagyobb erővel 
állhat ellen, ha nem hagyja veszni a vele közös vérségű, anyanyelvű, történelmű és 
egyszokású milliókat. Nem feledkezhetünk meg arról sem, hogy a két világháborút 
követően a rovásunkra megjutalmazott szomszéd népek több évszázados 
törekvése a magyar nép szállásterületének folyamatos csökkentése, s ezzel állami 
befolyásuktovábbi kiterjesztése a Kárpát-medence belseje felé. Amennyiben sikerrel 
számolják fel a területükön élő magyar közösségeket, a maradék magyarhon lakói 
is védtelenebbé válnak. Az erdélyi, felvidéki, délvidéki, kárpátaljai nemzetrészeink 


erősítése tehát nem csak e közösségek túlélését segíti, hanem az egész nemzet 
önvédelmi, népesedési és gazdasági kilátásait is nagyban javítja. Mindezek alapján 
fontos a program alaptételeként rögzíteni: a Jobbik az Európai Parlamentben sem 
csak a Magyar Köztársaság állampolgárainak, hanem a Kárpát-medence valamennyi 
magyarjának az érdekében kíván fellépni, együttműködve a magyar érdekekért 
küzdő határon túli magyar képviselőkkel is. 

A további sorvadás, fogyatkozás, jövővesztés csak bátor és a nemzetérdek iránt 
elhivatott anyaországi politizálással állítható meg, mely szakít az eseménykövető, 
a cselekvés alóli kibúvókat kereső eddigi gyakorlattal. Hatékony nemzetközi jogi 
elvárás-és szankciórendszer hiányában amagyar külpolitika elsőrendű célja kell legyen, 
hogy Magyarország számára védőhatalmi státuszt fogadtasson el a tőle elszakított, 
szülőföldjükön őshonos magyar közösségek felett. Ez lehetővé tenné, hogy - 
amint azt Ausztria tette az első világháború után Olaszországhoz csatolt Dél-Tirol 
érdekében - Budapest a határon túli magyar közösségeket ért jogsértések és egyéb 
sérelmek esetén kellő jogalappal lépjen fel a nemzetközi fórumok előtt, illetőleg 
képviselje érdekeiket. Meg kell értetnünk, és el kell fogadtatnunk Európával, hogy az 
ezer évig közös államiságban élő magyar milliók sorsa és helyzete nem hasonlítható 
a más kontinensekről néhány évtizede bevándorlókéhoz, vagyis kisebbség és 
kisebbség között nagy eltérések vannak. Amennyiben ez a megkülönböztetés 
a jogi szabályozásban is teret nyer, akkor nem kell attól tartani, hogy az őshonos 
közösségek önrendelkezési igényeinek figyelembevétele a nyugat-európai status 
guo felborulását eredményezi. 

Látni kell, hogy a nemzetállamok és a nemzeti öntudat képezik az Unió által 
is közvetített globalizációs folyamat fő akadályát, ezért a legnagyobb veszély a 
nemzeti közösségeket fenyegeti. Az Európai Unió rendszere jelenleg nem tartalmaz 
semmilyen megoldást arra, hogy a kisebbségi sorba kényszerített nemzeti 
közösségek hogyan boldoguljanak, hogyan jussanak el arra az őket megillető 
önrendelkezési szintre, amelyeket egyébként a nemzetközi egyezmények előírnak. 
A Jobbik a szövetséges erőkkel azon szeretne dolgozni az Európai Parlamentben, 
hogy ez a helyzet megváltozzon. 

A Jobbik vallja, hogy a nemzetpolitikai fordulathoz mindenekelőtt idehaza kell 
a rendet helyreállítani, a magyar államot visszahelyezni történelmi szerepébe, s 
ezzel erős támaszt és jövőképet nyújtani a trianoni határokon kívülre szakadt 
honfitársainknak. E főcél mellett azonban az Európai Unió intézményi keretei között 
is minden lehetséges eszközt meg fog ragadni a magyar érdek érvényesítésére, az 
Európai Parlamentbe jutó képviselőit is ennek szolgálatába állítja, akövetkezőkben 
felsorolt célokat tűzve ki számukra. 


A magyar ügy európai közbeszédbe terelése 

A magyar politika - s tegyük hozzá: a határon túliak pártjai — máig képtelen 
volt illetve valójában meg sem kísérelte az európai közélet megoldandó kérdései 
közé bevinni az erdélyi, felvidéki, délvidéki és kárpátaljai nemzetrészeink ügyét. 

A kétségkívül meglévő közöny nem mentség a restségre, a megalkuvásra, az 
elszalasztott lehetőségekre. A trianoni békediktátummal elcsatolt magyarok 
jogfosztottságának az európai közvéleményben történő tudatosítása a helyzet 
megváltoztatásának első és megkerülhetetlen lépése. 


Az önrendelkezési törekvések feltétel nélküli támogatása 


Nem csak a regnáló anyaországi politikai elit, de a határon túli magyarok 
érdekképviseleteinek nagy része is alkuk foglya, külső elvárásoknak igyekeznek 
megfelelni saját közösségük építése helyett. Nagyrészt ennek köszönhető, hogy az 
autonómiakövetelések puszta megfogalmazása is gyermekcipőben jár. A Jobbik 
nem kíván a gyakran csak nevükben magyar pártokhoz igazodni, hanem készséggel 
támogat valamennyi önrendelkezési törekvést, mely az elcsatolt nemzetrészek 
cselekvő köreiben megfogalmazódik. 


Kollektív jogok beépítése az EU jogrendszerébe 


Az állammal nem rendelkező, vagy államuktól elszakított őshonos közösségek 
fennmaradását, illetve gyarapodását az egyénre szabott emberi jogok nem képesek 
szavatolni. Nemcsakaztkellbiztosítaniugyanis hogyanemzetikisebbségheztartozó 
személyek az önazonosságuk megőrzéséhez szükséges jogokkal rendelkezzenek, 
hanem azt is, hogy az ennek alapjául szolgáló intézményeket létrehozhassák, 
működtethessék, s a szükséges anyagi erőforrásokkal is rendelkezzenek. Ennek 
törvényi feltételrendszerét a nemzetiségek kollektív jogainak rögzítése jelentheti az 
EU joganyagában, mely hivatkozási alap lehetne a magyar önrendelkezési igények 
érvényesítésére is. A megbukott Lisszaboni Szerződés esetleges újratárgyalása és 
szövegezése alkalmat kínál a kollektív jogok elismerése iránti ismételt fellépésre. 


Fellépés a sérelmet szenvedő magyarokért 

Szerte a Kárpát-medencében származása miatt sok magyar van erőszaknak, 
hátrányos megkülönböztetésnek kitéve. A jogtiprások, sérelmek sora a megvert 
felvidéki szurkolóktól, a bántalmazott délvidéki fiatalokon és a koncepciós perben 
összesen 61 évre ítélt temerini fiúkon át szinte a végtelenségig folytatható. A Jobbik 
az ilyen ügyekben azonnal , fellármázná" az Európai Parlamentet és a közvéleményt, 
a megfelelő jogi fórumokon megküzdve az elégtételért, hogy az elkövetőkben 
tudatosítsa a jövőre nézve: ,Ne bántsd a magyart!" Ennek érdekében a Jobbik 
támogatja egy olyan magyar jogvédő hálózat kiépülését, és szorgalmazza uniós 
támogatását, amely képes hatékony segítséget nyújtani az elszakított területeken 
élő magyarság egyéni és közösségi jogainak megsértése esetén. 


Közös fellépés a sorstárs nemzetekkel 


A Jobbik határozott világnézetű pártként értelemszerűen küzdőtársa valamennyi, 
a nemzeti érdeket a globalista beolvasztással szembeszegező erőnek, ez helyzetét 
az ún. euroszkeptikus pártok között jelöli ki. A sajátos magyar léthelyzet azonban 


24 


más típusú szövetségek kötését is célszerűvé teszi. Az Európában kisebbségben más 
államok fennhatósága alatt élő nemzeti közösségek (baszkok, katalánok, írek, dél- 
tiroliak, korzikaiak stb.) saját pártokkal illetve képviselőkkel is szép számban jelen 
vannak az európai közéletben. A velük való együttműködést az esetleges ideológiai 
különbségek sem akadályozhatják, a közös fellépés hozzájárulhat az elnyomással 
sújtott nemzettársaink sorsának jobbra fordításához. 


ÖNRENDELKEZÉSÜNK VISSZASZERZÉSE? SAJÁT TÖRVÉNYEINK ÉS AZOK SZIGORÚ BETARTATÁSA 


Azállítás, melyszerintazEurópaiUniójelenlegirendszere, dekülönösenaLisszaboni 
Szerződésben rögzítettek az egyes országok szuverenitásának megvonását jelentik, 
s azokat a brüsszeli központi hatalom tartományaivá degradálják, elsősorban a 
nemzeti parlamentek jogkörének megvonásával igazolhatók. Magyarország a 
Csatlakozási Szerződésben számos területen elfogadta az Unió joghatóságát, 
vagyis az uniós jog közvetlenül behatol a hazai jogrendbe, magasabb szintű még 
az alkotmánynak titulált alaptörvényünknél is. Vagyis abban az esetben, ha a két 
jogforrás között ellentmondás áll fenn, a hazai jogalkalmazásban a közös jog 
felülírja az alaptörvényünket. Ez a helyzet a Jobbik Magyarországért Mozgalom 
szerint elfogadhatatlan, nem mondhatunk le ilyen mértékben arról, hogy saját 
társadalmi viszonyaink törvényi szabályait magunk alkothassuk meg. Ezen a 
téren számos teendőnk van, olyan mulasztások pótlását is beleértve, amelyek 
nem a csatlakozásból adódnak. A legfontosabbnak a következőkben felsoroltakat 
tekintjük. 


Jogalkotás és igazságszolgáltatás 
Magyarországnak valódi alkotmányra van szüksége 

Mai alkotmányunk, a parlamenti demokrácia és a piacgazdaság feltételeinek 
megteremtése érdekében módosított 1949. évi XX. törvény nem tekinthető 
alkotmánynak, legfeljebb egy, a parlamenti pártok pillanatnyi megegyezésének, és 
sokszor a nemzetközi szervezetek (NATO, EU) igényei alapján állandóan toldozott- 
foltozott alaptörvénynek. A magukat büszkén rendszerváltóknak nevezett pártok 
maguk vállalták ennek preambulumában egy új alkotmány megteremtését, amivel 
azóta is adósak. A Jobbik Magyarországért Mozgalom azt képviseli, hogy egy 
alkotmányozó nemzetgyűlés hivatott a magyar jogrend új alapokra helyezésére, a 
Szent-korona tanra épülő alkotmány kidolgozására és elfogadására. 
ASzentkKorona megtestesítiazország régi szabadságait, joggánemesedettszokásait, 
és az ország sarkalatos törvényeit, amelyeket összefoglaló néven Magyarország 
történeti alkotmányának nevezünk. A legfontosabb magyar alkotmányos alapelvek, 
amelyek államformától függetlenül kell, hogy érvényesüljenek: 


törvénysértésre jogot nem lehet alapítani; 


- a nemzet minden hatalom forrása; 
- ,a végrehajtó és törvényhozó hatalmat meg kell osztani; 

- , minden etnikai, vallási és nyelvi kirekesztés, különbségtevés elfogadhatatlan; 
- ,erőszakos társadalmi átrendezések helyett jogkiterjesztés. 


Mindezek érvényre juttatáshoz az uniós csatlakozással elvesztett nemzeti 
szuverenitást vissza kell szerezni, elsődlegesen az unió jelenlegi szabályainak 
megváltoztatásával, ha pedig ez nem megy, akkor végső esetben akár a kilépéssel. 


Törvényeinket szigorítani kell 


Az elmúlt két évtizedben nem csupán a gazdaságra, hanem a törvényhozásra is 
a liberális hegemónia nyomta rá a bélyegét. Ennek tudható be már a fogantatástól 
kezdve az emberi élet értékének devalválása, a hagyományos család szétverése, a 
deviáns magatartás tolerálásának igénye címén annak szinte követendő példává 
emelése, a társadalom egészének hatalmas anyagi károkat okozó banki, beruházási 
bűnügyek főkolomposainak kimosása, a közrend-közbiztonság katasztrofális 
helyzete, egyes régiókban a békés lakosság bűnözőknek - meghatározó módon 
cigánybűnözőknek- való kiszolgáltatottsága. Jelenlegi törvényeinkezekorvoslására 
jórészt alkalmatlanok, azok szigorítása megkerülhetetlen, ennek Brüsszel rosszallása 
nem emelhet gátat. 


Törvényeink szigorú betartatása létérdek 


Sajnálatos módon, sok esetben még olyan bűnelkövetések esetén sem érvényesül 
a többség érdeke, amikor egyébként erre a hatályos jogszabályaink lehetőséget 
adnának. Ennek érdekében: 
- A rendőrség megerősítésére, a csendőrség felállítására van szükség 
A bűnüldözés és részben a bűnmegelőzés érdekében a rendőrség megerősítésére, a 
falvakban a csendőrség felállításra van szükség. Hasonlóan több uniós tagállamhoz 
a csendőrség, mint egy külön erre a célra létrehozott, és - a jelenlegi rendőrséggel 
ellentétben - nem a kormány karhatalmi szerveként működő, bűnmegelőző és 
bűnüldöző szervezet lenne hivatott arra, hogy társadalmi együttélés szabályainak 
betartását határozott, következetes, részrehajlásmentes és szigorú fellépéssel 
kikényszerítse, a polgárok személyi és vagyoni biztonságát, a közösség vagyonát 
megóvja. A hivatás megfizetésével és vonzóvá tételével meg kell teremteni a 
feltételeket a személyi állomány minőségi megerősítésére. A rendőrségi vezetők 
kiválasztása, a megfelelő szakmai életpálya, az elismertség, a tekintély alapja 
- egy szükségszerűen hierarchikus rendszer csak így töltheti be a feladatát. A 
korszerű eszközállomány ne a békés tüntetők ellen fellépő készenléti rendőrség 
privilégiuma legyen, hanem minden feladathoz hozzá legyen rendelve. Ehhez 
nem forrás-átcsoportosításra van szükség tűzoltó jelleggel, hanem új alapokra 
helyezett rendvédelmi költségvetésre. Csak így lesznek képesek alkotmányos 
kötelezettségüket a kívánt színvonalon ellátni. 
- Az igazságszolgáltatás folyamatát meg kell gyorsítani 
A bűnelkövetéssel alaposan gyanúsítható személyek előállítást követő azonnali 


szabad lábra helyezése, a tanúk megfélemlítése, a nyomozás, vádemelés lassúsága 
és az ítélkezési folyamat elhúzódása következtében az igazságszolgáltatás nem 
tölti be megfelelően feladatát. Ma a társadalom elementáris igénye, hogy ennek a 
folyamatnak minden fázisában áttöréssel járó előrelépés történjen. 


A cigányság és a többség együttélése: a bűnözés elleni szigorú fellépés 
megkerülhetetlen 

Politikai hovatartozástól függetlenül mindenki egyetért abban, hogy a magyar- 
cigány együttélés kérdése a magyar társadalom egyik, talán a legsúlyosabb 
problémája. A sajátos magyar helyzet azonban az, hogy a megoldás felé vezető 
úton az elmúlt két évtizedben még az első lépéseket sem tettük meg, sőt sok 
szempontból hátrafelé haladtunk. Egy betegség gyógyítása során az első lépés 
mindig a megfelelő diagnózis felállítása lenne, hiszen annak hiánya vagy rossz 
megválasztása esetén a beteget szinte biztos, hogy félrekezeljük. Sajnos nálunk ezt 
az első lépcsőfokot sem sikerült megmásznunk, a közélet szereplői még a valós 
diagnózis felállításával is adósak. Ennek számtalan oka van, de három, a helyzet 
tisztázását akadályozó jelenség kiemelhető: 
- A cigánykérdésről általában tilos beszélni, és ha ez valamilyen ok folytán már 
nem tartható, akkor pedig az érdemi vita válik teljes mértékben lehetetlenné. A 
cigánykérdéshez kritikusan hozzáálló vitapartner homlokára ugyanis ilyenkor 
azonnal rásütik a rasszista bélyeget, így az illetővel a , politikailag korrekt" 
szereplőknek már szóba sem kell állniuk. 
- A második nehezítő tényező az előzővel szorosan összefügg. A ,rasszistáktól" 
megtisztított vitapartnerek ugyanis ezután már boldogan és akadály nélkül 
folytathatják a cigány-magyar kérdés rózsaszínűre mázolását. Ezzel azonban, akaratuk 
ellenére - egyesek szerint akaratuk szerint — csak súlyosbítják a helyzetet, hiszen 
az általuk felvázolt kép teljes ellentmondásban van a társadalmi tapasztalattal. A 
történelme során bizonyítottan befogadó magyarság felfogásának alapja ebben a 
kérdésben sem az előítélet, hanem a tapasztalat. 
- A diagnózis felállításának harmadik akadálya, hogy a jelenlegi politikai elit 
képtelen az önkritikára, képtelen szembenézni és kimondani a tényt, hogy a két 
évtizede folytatott cigánypolitika csődöt mondott. Bíró András alternatív Nobel-díjas 
polgárjogi aktivista ekként fogalmazott: ,hiányzik a többségi társadalomból a 
problémákkal való szembenézéshez és a kibeszéléshez szükséges bátorság. Arra, 
hogy nem merjük nevén nevezni, ami pedig tény: hogy a cigányság többsége 
esetében egy premodern társadalmi struktúráról van szó, egy specifikus kultúráról 
és embercsoportról, amely - hogy csak a leglényegesebb specifikumait említsem 
-— évszázadokig nem járt iskolába, ezért kívül maradt az írásbeliségen, és ezért nem 
alakult ki írásos kultúrája. Ez kemény történelmi tény... Ráadásul - banális ugyan, 
de - közismert, hogy a roma téma a választások előtt úgy jön elő, hogy , hány kiló 
lecsóért vásároljuk meg a cigány szavazatokat". Mert így kezeli a politikai elit a 
cigányság ügyét. Ezek után miért csodálkozunk, hogy prostituálódik a roma elit egy 

része, hogy lefekszik a pártoknak?" 


A Jobbik, történelmi áttörést hozva, és egyúttal persze hihetetlen mértékű, 
elfogadhatatlan boszorkányüldözést kiváltva, kimondta, amit mindenki tud, csak 
az említett , politikai korrektség" jegyében el hallgattak: létezik a bűnözésnek 
egy sajátos, a többségi társadalomhoz tartozók bűnelkövetésétől jellegében és 
arányában eltérő formája, a cigánybűnözés. Ennek megállapítása és dokumentálása 
természetesen nem jelenti sem a cigányság kollektív megbélyegzését, sem 
rasszizmust, hiszen a jelenség mögött nem genetikai meghatározottságot, hanem 
sajátos szocio-kulturális hátteret jelölünk meg. A Jobbikot mindezek kimondásáért 
pont azok bélyegezték szélsőségesnek, akik a maguk szélsőségesen neoliberális 
gazdaságpolitikájukkal a foglalkoztatás olyan mértékű csökkenését idézték elő, 
hogy a cigányság felnövő generációi egyre kevésbé láthatják a munkát elsődleges 
megélhetési forrásnak. Annyit azonban elértünk, hogy ma már egyre többen - 
egyes médiumokatis beleértve - vállalják annak kimondását, hogy a cigánybűnözés 
valóban létezik. Ehhez azonban szomorúan hozzá kell tennünk, hogy több, a 
társadalmat felkavaró, cigányok által elkövetett, súlyos bűntett is hozzájárult. 


A megoldást keresve a következő feladatokkal mindenképpen foglalkozni kell: 

- A hazai cigányságról készüljön egy átfogó és megfelelési kényszerektől mentes 
felmérés. Ez választ kell, hogy adjon a legfontosabb kérdésekre: hány cigány ember 
él Magyarországon, mekkora az a demográfiai dinamika, amellyel lélekszámuk nő, 
milyen a valós anyagi, szociális helyzetük, a népességüket milyen arányban érinti 
a kriminalizálódás, milyen érzelmeket táplálnak a többségi magyar társadalommal 
kapcsolatban, él-e a cigányság egészében őszinte szándék az integrációra és a 
normakövető életmódra? 

- A jelenlegi szociális támogatás rendszerét át kell alakítani. Természetes, hogy egy 
európai, modern társadalom szükségét érzi a szociális gondoskodásnak. A rosszul 
kitalált és annál is rosszabbul működtetett segélyezés azonban amortizálja a 
cigányságnak a munkához való hozzáállását és újratermeli a bűnözést. A rendszeres 
szociális segélyt egyrészről közmunka-kötelezettséghez kell kötni, másrészt a 
segélyt vagy annak egy részét nem készpénzben, hanem alapvető szükségletek 
- élelmiszer, ruha, gyógyszer, iskolai felszerelés stb. - kielégítésére fordítható 
jegyekben kell folyósítani. A családi pótlék kapcsán pedig meg kell fontolni, hogy 
az csak kétvagy három gyermekig járjon, afelett pedig adókedvezmény formájában 
lehessen igénybe venni. 

- A cigányság integrációja a többségi társadalomba való beilleszkedést jelenti, amit 
már kis gyermekkorban el kell kezdeni, az óvodában, az iskolában. Ezen a téren 
a feladat teljesítése érdekében indokolt lehet az oktatási intézmények célzott és 
ellenőrzött támogatás. Végre azonban egyezségre kellene jutni, hogy mi a szükséges 
külön foglalkozás, és mi a káros szegregáció - mert ma a kisebbségi jogvédők 
minden esetben vádlón a szegregációt kiáltják világgá, és tévesen, minden esetben 
követelik az integrációt. Holott számos közelmúltbeli iskolaügy mutat rá arra, hogy 


az integráció vakbuzgó és adott körülmény mérlegelésétől független erőltetése 
mind a cigányság érintett tagjainak, mind a többségi magyarságnak is rossz. 
Emellett az iskoláknak hathatós szakmai támogatást és pénzügyi eszközöket kell 
adni ahhoz, hogy az oktatásban való részvétel alkotmányos jogát a helyi viszonyok 
figyelembevételével tudják érvényesíteni. Elfogadhatatlan az összeférhetetlen 
gyerekek problémájával küzdő önkormányzatoknak, iskoláknak a szegregáció 
vádpadjára ültetése és bírságolása, a megoldás lehetőségének biztosítása helyett. 
Tehát a teljes tanulási-képzési folyamatot végig kell gondolni, hogy minél több cigány 
fiatal jusson el a munkaerőpiacon keresett képzettséghez. 

- A cigányságnak magának kell megtalálnia a vezetőit, mert a kisebbségi 
önkormányzatát irányítók többszörösen bizonyították alkalmatlanságukat és 
hiteltelenségüket. Lehetséges megoldás a hagyományaikra épülő vajdarendszer 
visszaállítása és jogrendünkbe illesztése. 

- A cigánybűnözés elleni szigorú fellépés megkerülhetetlen. 

A bűnüldözés eredményessége - és ezzel közvetve a bűn megelőzés érdekében 
— a cigány bűnözéssel különösen sújtott területeken speciális, az elkövetés szocio- 
kulturális hátterét, módját, a potenciális elkövetői kört, a nyomozás célszerű útját 
ismerő, arra kiképzett rendőrségi csoportokat indokolt felállítani. 


Az Európai Unió a cigánykérdés tényleges megoldását nem kezeli súlyának 
megfelelően. A kisebbségi jogvédőkhöz hasonló egyoldalúsággal várja el 
minden területen a pozitív diszkriminációt. A cigányság integrációja a többségi 
társadalmakba összeurópai probléma, a megoldás érdekében közös, szigorúan 
ellenőrzött programokra és megfelelő forrásokra lenne szükség a való élettől 
elidegenedett, szépen hangzó frázisok és egyes országok megbélyegzése helyett. 
A megoldáshoz az út a közösségi normák betartására való nevelésen, az oktatáson, 
a szakképzésen és a munkahelyteremtésen át vezet. Ezzel egyidejűleg azonban 
a büntetési tételek szigorítására, a pozitív diszkrimináció megszüntetésére van 
szükség, hogy a könnyebb megélhetés törvénysértő útja lezáruljon. 


A politikai szabadságjogok (gyülekezési, egyesülési jog, a vélemény- 
nyilvánítási szabadság és a sajtószabadság) lábbal tiprása elleni fellépés 

A pártállami diktatúra bukását követően másfél évtizeddel, 2006 őszén 
Magyarországon megdöbbentő módon éledt újjá a véglégesen letűntnek 
hitt diktatúra. Ennek azonban kitapintható, egyértelmű előzményei voltak. 
Magyarországon 1994-98 között, majd különösen 2002 óta nem kevés esetben volt 
tapasztalható a politikai szabadságjogok durva megsértése. Rendszeres jelenség 
volt a rendőrség jogellenes és szakmailag kifogásolható eljárása kormány ellen 
tüntetőkkel, szervezetekkel szemben. Minderre a legdöbbenetesebb és véresebb 
bizonyítékot a 2006. őszi tüntetések rendőri , kezelése" szolgáltatta, amelynek során 
több ezer ember alapvető jogai sérültek meg, illetve több százan szenvedtek súlyos 
sérüléseket. 

A 2006. őszi események itthon és a nemzetközi közvélemény előtt ismertek. A 
és a választási csalás beismerése miatt a kormány lemondását követelő emberek 
tömegével szemben a kormányzat brutális, súlyos sebesüléseket, maradandó 
egészségkárosodást okozó leszámolás jellegű akciókkal lépett fel. Mindez a 2006. 
október 23-ai gumilövedékes szemkilövésekben, könnygázas, lovasrohamos 
támadásokban és szabályos embervadászatokban csúcsosodott ki. A lélektani 
magyarázat: a Gyurcsány-kormánynak az előző rendszer MSZMP-KISZ fészkeiben 
szocializálódott politikai és rendőrségi vezetőinek kollektív tudatalattijából felszínre 
tört az a mérhetetlen gyűlölet, amit a rendszer ellenzői és az 1956-os forradalom és 
szabadságharc iránt éreznek (a bűnelkövető gyűlölete az áldozat iránt), és ez ilyen 
formában öltött testet. Továbbá azt próbálták elhitetni a társadalommal, hogy akik 
fellépnek a választási csalással hatalomra jutott, annak megtartásáért semmilyen 
eszköztől vissza nem riadó, az ország vezetésére méltatlanná váló kormánnyal 
szemben, azok a ,békés többség" nyugalmát veszélyeztető csőcselék, akiket meg 
kell rendszabályozni. 

Nem feledkezhetünk el az elsőfokú bíróságok dicstelen szerepéről sem a 
drákói ítéleteket eredményező statáriális eljárásokban és előzetes letartóztatások 
tömegesen alaptalan elrendelésében, hiszen a jogerős ítéletek döntő arányban 
bizonyították be, hogy az igazságszolgáltatás e fórumai remélhetően átmenetileg 
- sok esetben a vádat képviselő és előzetes letartóztatásokat kezdeményező 
ügyészséggel egyetemben - a politikai hatalom szolgáló leányaivá szegődtek. 

Megalapozott kritika érte és éri a kormányt és a rendőrséget ezek miatt a 
jelentősebb jogvédő szervezetek - többek között a Nemzeti Jogvédő Alapítvány 
és Szolgálat, Civil Jogász Bizottság (ennek a szervezetnek társelnöke volt Morvai 
Krisztina, a Jobbik EP-listavezetője) - és az országgyűlési biztos részéről. A Civil 
Jogász Bizottság 2007-ben részletesen dokumentált, közel 300 oldalas jelentést 
készített a 2006. őszi, példátlan súlyosságú és mértékű rendőrségi brutalitásokról, 
ügyészségi és bírósági jogsértésekről, megnevezve a felelősöket, elsősorban a 
politikai vezetést, élén Gyurcsány Ferenccel. 

Az Emberi Jogok Európai Bírósága és az Alkotmánybíróság egybehangzóan, több 
alkalommal megállapította, hogy azállam kötelessége azalapvető jogoktiszteletben 
tartásában nem merül ki abban, hogy tartózkodnia kell megsértésüktől, hanem 
magában foglalja azt is, hogy gondoskodnia kell az érvényesülésükhöz szükséges 
feltételekről. Elvárható, hogy a rendvédelmi szervek mindenkor a törvényesség 
talaján álljanak, tiszteletben tartva a szabadságjogokat, a polgárok és a nemzeti 
ünnepek méltóságát. 

Sajnálatos módon az Európai Unió berkeiben nem idézett elő felháborodást az 
emberi jogok tömeges, Európában szokatlan és egyébként ártatlan, más uniós 
állampolgárokat is érintő megsértése. Az olykor vehemensen fellépő Unió (például 
nemrég Grúzia esetében) semmilyen uniós jogkövetkezményt nem alkalmazott a 
magyar kormánnyal szemben. A brüsszeli központi hatalom alkalmanként rendkívül 
kényes az emberi jogok és az ún. ,európai értékek" tiszteletben tartására. Ilyen eset 


volt a neki nem tetsző kormánykoalíció megalakulása Ausztriában - prejudikált, 
szankciókat helyezett kilátásba és léptetett életbe, kivizsgált, majd kiderült, 
hogy árnyékbokszolásról volt szó. Más esetben - mint a most említett 2006-os 
magyarországi események - az indokolt, határozott lépés elmaradt. 

A Jobbik az Európai Parlamentben azért fog küzdeni, hogy ilyen többé ne 
fordulhasson elő. A felelősök ne kerülhessék el jogos büntetésüket (egyetlen rendőri 
vezetőt sem vontak eljárás alá az azonosító jelvény nélkül utcákra vezényelt, békés 
polgárokat mozgó célpontoknak tekintő, magukból kivetkőzött rendőrtömegek 
véres és féktelen őrjöngéséért), a meghurcolt és testileg-lelkileg sérült civilek 
megfelelő jóvátételt kapjanak (eddig csak elvétve került sor kártérítés kifizetésére, 
arra is csak azt követően, hogy a Nemzeti Jogvédő Szolgálat több jogerős kártérítési 
ítéletet harcolt ki), továbbá a még folyamatban levő koncepciós eljárásokat 
szüntessék meg. A Jobbik fontosnak tartja a jogállami normák érvényesülésének 
garanciáját jelentő, valódi jogvédő szervezetek megerősödését és hatalmi önkényt 
ellensúlyozó működésének uniós támogatását, vállalja, hogy hangjukat az Unió 
fórumain felerősíti. 

A Jobbik Magyarországért Mozgalom az Európai Parlamentben a gyülekezési, 
a szólás- és a sajtószabadság, és általában a politikai szabadságjogok kérdésében 
fel kíván lépni a kettős mérce ellen E jogok biztosítását nem tekinti egy ország 
belügyének, hanem valóban közös, európai értéknek, és szorgalmazni fogja az 
emberi méltóság védelmét, valamint az egyéni és közösségi jogok erőteljesebb 
érvényesítését az Unió területén, de különösen Magyarországon és az elszakított 
területeken élő magyarok körében. 


GAZDASÁGPOLITIKA: ADÓSSÁG-FELÜLVIZSGÁLAT ÉS ELŐNY A MAGYAR VÁLLALKOZÓKNÁL 


2009 elejére a magyar gazdaság szinte minden mutató alapján katasztrofális 
helyzetbe került, ezek társadalmi következményeivel együtt. A teendők 
meghatározásához először a diagnózist kell felállítanunk, elemezve a leglényegesebb 
problémákat. 


A rendszerváltás gazdaságpolitikája és következményei 
Eladósodás és piacvesztés 


A magyar gazdaság legnagyobb problémája az ország nemzetközi 
összehasonlításban is kirívó eladósodottsága - ami részben a külföldi tulajdon 
szélsőségesen nagy szerepéből adódik - , másrészt az ország nagymértékű 
piacvesztése. Hazánk bruttó eladósodottsága 100 milliárd euró, vagyis egy családra 
7 millió forint adósság jut. Hogyan alakult ez ki? 

A hetvenes években a kőolajár-robbanást követő világpiaci árváltozások 
Magyarországnak 2096-os cserearány-romlást és a külkereskedelmi mérlegben 
jelentős veszteséget okoztak. Az ország vezetése politikai okokból külföldi hitelek 
felvétele mellett döntött. Az 1974 és 1979 között felvett 3,6 milliárd dollárnyi nettó 
forrásbevonásért , cserébe" 1974-89 között 11 milliárd dollár kamatot fizetett ki az 

ország, úgy, hogy közben a nettó külföldi államadósság 15 milliárd dollárra duzzadt. 
Ebből az adósságcsapdából való kitörésre a rendszerváltás kezdetén nyílt meg a 
lehetőség. Az Antall-kormány azonban a neoliberális közgazdászok felfogását 
követve meg sem próbálkozott az adósság legalább részbeni leírattatásával, 
miközben pl. Lengyelország tízmilliárd dolláros adósság-elengedésben részesült. 
A helyzetet tovább rontotta, hogy 1997-ben a költségvetésnek a Magyar Nemzeti 
Banknál vezetett lejárat nélküli és nulla kamatozású forinttartozását kamatozó 
devizaadóssággá alakították át. (Ez a Surányi György vezette MNB tulajdonában álló 
bécsi CW Bank botrányos és törvénytelen üzleteiből keletkezett 70 milliárd forintos 
veszteség fedezéséhez kellett.) 

A helyzetet jelentősen tovább rontotta az 1990 utáni kereskedelmi és pénzügyi 
liberalizáció, valamint a privatizáció. Az idetelepült multik sok esetben a hazai 
termelést leépítették, vállalataink piacát átvették. Mindezek következtében 
2003-ig 8 milliárd eurónyi külföldi és belső piacot vesztettünk el. Az idetelepült 
multinacionális cégek egyre több jövedelmet visznek ki az országból, és elsősorban 
ez okozza a fizetési mérleg nagymértékű hiányát. 2007-ben (ez az MNB által közölt 
legfrissebb éves adat) a kivitt jövedelem 74 milliárd eurót tett ki. A fizetési mérleg 
hiánya miatt az ország külső adóssága gyorsan növekszik, 2002 végén a nettó 
külföldi adósság még ,csak" 16 milliárd eurót tett ki, ez 2008. III. negyedév végére 
65 milliárdra növekedett. Ugyanezen idő alatt 32 milliárd eurónyi jövedelmet vittek 
ki az országból. 


A magyar gazdaság duális jellege 

Gazdaságunk egyik részét a hazánkba betelepedett multinacionális cégek 
alkotják, s velük kell versenyeznie a hátrányos helyzetbe hozott, piacait elvesztett, 
nem megfelelő tőkeerejű, magyar tulajdonú termelői szektornak. A multinacionális 
cégek gyakorlatilag összeszerelő munkát végeznek, a külföldön (pl. Kínában) 
gyártott alkatrészeket itt összeszerelik, a késztermékeiket pedig külföldön (pl. 
Németországban) értékesítik. Ezt a folyamatot az Európai Unió neoliberális 
"vívmányai" teszik lehetővé, a tőke és az áru szabaddá tett áramlása. Ezeknek a 
társaságoknaka kapcsolata a magyar gazdasággal minimális, adókedvezményekben 
részesülnek, profitjukat pedig kiviszik az országból. Az uniós csatlakozásunkig 
vámszabadterületi szektoronkérnt tartották nyilván őket, számuk mintegy kétszázra 
tehető. 9090-ban exportra termelnek, kihasználva, de nem megfizetve a viszonylag 
jól képzett munkaerőt és infrastruktúrát. Ugyanakkor a munkahelyeknek mindössze 
299-át biztosítják. A GDP-növekedés kb. kétharmada a külföldi tulajdonú vállalatok 
termeléséből származik, így ez a makrogazdasági mutató sok esetben hamis 
következtetések levonására és ellentmondásos gazdaságpolitikai döntésre ad 
lehetőséget. Amennyiben az állam a gazdasági növekedést a vállalatokat terhelő 
adók és járulékok egységes csökkentésével kívánja ösztönözni, akkor szembe kell 
néznie azzal a következménnyel, hogy ez a csökkentés a gazdasági teljesítmény 
felét kitevő multiknál csapódik le, akik ezt nem beruházásra - vagyis növekedésre 


— fordítják, hanem extraprofitként kiviszik az országból. 


A pénzügyi világválság következményei 

A 2008 őszén kirobbant pénzügyi világválság a nemzetközi pénzügyi szervezetek 
által is elismerten Magyarországot különösen sújtja - éppen az előzőekben 
részletezettek, az eladósodás mértéke és a külföldi tulajdonú társágoknak a 
gazdaságban betöltött meghatározó szerepe miatt. A Nemzetközi Valuta Alap által 
dobott ,mentőkötél" valójában nem a magyar társadalom megsegítését szolgálja. 
Gyurcsány Ferenc miniszterelnök sikereként jelenítették meg az IMF 12,5 milliárd 
dolláros készenléti hitelét — amit utóbb a Világbank és az Európai Unió ugyanennyivel 
toldott meg. Már a 12,5 milliárd is hatalmas összegnek tűnik, de azért nem árt egy 
összehasonlítást tennünk. Forintra átszámítva 2500 milliárdról volt szó, ami nem 
több, mintazállam hiteltörlesztésénekkétévi kamatterhe. Amennyibenanemzetközi 
pénzügyi szervezetek valóban Magyarország megsegítésére törekednének, akkor 
ezt engedték volna el, vagy legalább az átütemezést tennék lehetővé. Az így 
felszabaduló források révén lehetne talpra állítani és megerősíteni a munkahelyeket 
teremtő és közterheket viselő hazai tulajdonú gazdaságot. 

Miért sietett segítségünkre a Nemzetközi Valuta Alap? Már a kérdés feltevése is 
téves! Az IMF nem rajtunk segít, a pénzügyi csődtől azért menti meg az országot, 
hogy a hitelek törlesztését tovább tudjuk folytatni. Az általa biztosított pénz a 
hitelt nyújtó külföldi bankokhoz kerül, belső felhasználás legfeljebb annyi lesz, 
amennyire a szemfényvesztéshez szükséges. A keret felhasználásáról szóló első 
döntések pontosan ennek a szándéknak felelnek meg. Az Országgyűlés 2008 őszi 
ülésszakának utolsó napján a képviselők nagy többséggel megszavazták a , Pénzügyi 
közvetítő rendszer stabilitásának erősítését" célzó törvényt, s ezzel félreérthetetlenül 
elfogadták az IMF általi rövid pórázon tartásunkat. (A törvény elfogadásához az 
MSZP-nek megvolt a kényelmes többsége, ennek ellenére sajnálatos módon a Fidesz 
is áldását adta a bankokat támogató pénzügyi csomagra.) Nagy árat kell fizetnünk 
ezért a , segítségért". Az IMF újabb és újabb konvergenciaprogramok előírásával 
akar minél többet kisajtolni a magyar társadalomból, egyúttal a privatizációt a 
humán szférára is kiterjesztve. 

A kialakult pénzügyi világválságot érdemes egy másik aspektusból is megítélni. 
Eszerint tulajdonképpen nem a globális gazdasági-pénzügyi rendszer van 
válságban, hanem éppen általuk a nemzetgazdaságok végső kivéreztetése zajlik. 
Ezzel párhuzamosan a csődbe jutott nagy ipari cégek és bankok még nagyobbak 
általi felvásárlásával a tőkekoncentráció minden eddiginél nagyobb mértéke alakul 
ki — ami megkönnyíti a világ pénz- és gazdasági ügyeinek egy főhatalom általi 
irányítását. 


Társadalmi következmények 


Agazdaságivisszaeséskövetkeztébenafoglalkoztatottakszáma 1989és5 1995 között 
másfél millióval csökkent. A munkahelyek közel egyharmadának megszűnésére 

Magyarország történelmében még a világháborúk alatt sem volt példa. A 
reáljövedelmek rövid idő alatt 1390-kal estek vissza, miközben a társadalomban 
rendkívüli polarizáció ment végbe. Létrejött az a felső néhány tízezres réteg, akik 
túlnyomó többsége szerencséjét annak köszönhette, hogy az előző rendszerben 
betöltött pozíciójából adódóan ,jókor volt jó helyen" - ahogyan azt Gyurcsány 
Ferenc saját megvagyonosodásával kapcsolatban cinikusan megfogalmazta. 

Egy átmenet mindig okoz megrázkódtatásokat és vesztes csoportokat, az 
a polarizálódás azonban, amely a magyar társadalmat 20 év után jellemzi, 
elfogadhatatlan. A lakosság felső 5-690-nyi rétegének, a ,globalitás lokális 
elitjének" jövedelme közel harmincszorosa a reménytelenül leszakadt, 3090-nyi 
,roncstársadalom" jövedelméhez képest. Szélesebb polgári réteg nem alakulhatott 
ki, a korábban viszonylag stabil életfeltételekkel rendelkező középréteg egy része 
is lesüllyedt. A népesség aggasztó fogyása pedig a jövőbe vetett hit hiányát jelzi. 


Legfontosabb teendőink 


A gazdaság terén a Jobbik Magyarországért Mozgalom által legfontosabbnak 
tartott feladatokat az előzőekben megadott diagnózis alapján jelölhetjük ki. 


Szakítás a gazdasági fundamentalizmussal és a neoliberális gazdaságpolitikával 


Globalizációs doktrína, az ennek megfelelő világszemlélet tantétele, hogy 
a gazdaság az egész világtörténelem elsődleges hajtóereje. A gazdasági 
fundamentalizmus azt követeli meg, hogy ha a társadalmi érdekek ütköznek, 
mindig a gazdasági szempont érvényesüljön. Ennek megfelelően a gazdaság 
szuverenitását különösen az állammal, a közhatalommal szemben kell érvényesíteni. 
A magántőkés mint a társadalom ,kenyérkeresője", értékteremtője jelenik meg - 
míg az állam, mint adó-szívó vámpír és korlátokat állító lábatlankodó tűnik fel. A 
rendszerváltás két évtizede alatt Magyarországon - hol nyíltan kimondva, hol csak 
tettekben - ezeket a doktrínákat érvényesítették. Így a Jobbiknak ki kell mondania 
— tűnjék bár populistának -, hogy számunkra a gazdaság nem öncél, nem az ember 
van a gazdaságért, hanem a gazdaság az emberért. A Jobbik határozottan állást 
foglal egy erős, a nemzeti érdekeket aktívan szolgáló állam mellett. Tehát mi nem az 
állami újraelosztás arányának csökkentésében látjuk a kiutat, hanem az újraelosztás 
ésszerű átalakításában. 

Az ország iparának rendszerváltáskori összeomlása és piacvesztése, a külföldi 
tőke minden nemzetközi összehasonlításban extrém mértékű túlhatalma és 
a vészes mértékű eladósodás a neoliberális gazdaságpolitika eredménye és 
egyben az egymást követő kollaboráns kormányaink bűne. Ma már olyan ismert 
és nagy befolyású közgazdászok és pénzemberek fordultak szembe a szabad 
piac mindenhatóságát hirdető ideológiával, mint a Nobel-díjas Joseph Stiglitz 
(a Világbank volt fő közgazdásza). Ugyanakkor az Európai Bizottság és az uniós 
parlament mindhárom nagy frakciója a neoliberális ideológia elkötelezettje. Ezért a 
Jobbik Magyarországért Mozgalom alapvető feladatának tekinti, hogy Brüsszelben 


— összefogva az euroszkeptikus képviselőkkel - erőteljes propagandát fejtsen ki az 
unió neoliberális gazdaságpolitikájának megváltoztatása érdekében. 


A duális gazdaság felszámolása - a multinacionális vállalatok és Magyarország 
viszonya 

Ideje felszámolni azt az egyre mélyülő szakadékot, amely a rendszerváltás óta 
betelepülő, egyre nagyobb teret nyerő multinacionális vállalatok és a növekvő 
nehézségekkel küzdő, magyar tulajdonú termelői szektor között tátong. 
Meggyőződésünk, hogy a magyar gazdaságot jellemző dualitás felszámolásához 
elsősorbangazdaságiparadigmaváltásszükséges-aneoliberálisgazdaságfilozófiától 
való elszakadás, valamint a magyar érdekek érvényesítése a gazdaságban. 

A duális gazdaság felszámolásának első lépéseként elkerülhetetlennek tartjuk, 
hogy egy nemzeti érdekeket szem előtt tartó kormányzat határozottan érvényesítse 
azokat a multinacionális vállalatok működésére vonatkozó célkitűzéseket, 
amelyeket az OECD tagállamok - köztük Magyarország - irányelvben fogalmaztak 
meg és fogadtak el 2000. június 27-én. Az Irányelvek ajánlások, amelyeket az OECD 
tagállamok kormányai közösen javasolnak a multinacionális vállalkozások számára, 
vagyis az Irányelvekből annyi valósul meg egy adott országban, amennyit az ország 
kormánya abból érvényesíteni képes. 

Az Irányelveket aláíró államok deklarált célja, hogy előmozdítsák a multinacionális 
vállalatok pozitív hozzájárulását a gazdasági, technológiai, környezeti, és társadalmi 
fejlődéshez, valamint, hogy a működésük során esetleg előforduló nehézségeket 
minimálisra csökkentsék. Amíg azonban ez utóbbi cél megvalósulása érdekében 
a magyar kormányok egymásra licitálva versenyeztek a multinacionális vállalatok 
kegyeiértkülönböző adókedvezmények, adminisztratívkönnyítésekés támogatások 
nyújtásával, az előbbi - Magyarország felemelkedését szolgáló - célok közül semmit 
nem érvényesítettek. 

Az OECD Irányelvek kimondják, hogy a multinacionális vállalkozásoknak 
maximálisan figyelembe kell venniük annak az országnak az érvényben levő 
szabályait, ahol működnek, valamint az egyéb érdekeltek szempontjait. Általános 
irányelvként a dokumentum leszögezi, hogy a vállalkozások: 

- járuljanak hozzá a gazdasági, társadalmi és környezeti fejlődéshez, hogy 
fenntartható növekedést érhessenek el; 

- tartsák tiszteletben a tevékenységük által érintettek emberi jogait, a befogadó 
kormány nemzetközi kötelezettségvállalásaival összhangban; 

- a helyi közösséggel szorosan együttműködve ösztönözzék a helyi kapacitás 
- ideértve az üzleti érdekeket - növekedését, valamint fejlesszék a vállalkozás 
tevékenységét a belföldi és külföldi piacokon, a helyes kereskedelmi gyakorlatokkal 
összhangban; 

- ösztönözzék az emberi tőke képzését, különösen munkahelyek és az alkalmazottak 
képzési lehetőségeinek megteremtésével; 

- tartózkodjanak a törvényi vagy rendelkezési keretek között nem szabályozott 

környezetvédelmi, egészségügyi, biztonsági, munkaügyi, adóügyi, pénzügyi vagy 
egyéb tárgyi kivételezések kérésétől vagy elfogadásától; 

- támogassák és tartsák be a helyes vállalati vezetési alapelveket, alakítsanak ki és 
kövessenek helyes vállalatvezetési gyakorlatokat; 

- alakítsanak ki és alkalmazzanak hatásos önellenőrző mechanizmusokat és irányítási 
rendszereket, amelyek támogatják a vállalkozások és a működési területükön 
található társadalmak közötti, kölcsönös bizalmon alapuló kapcsolatot; 

- a rendszabályok megfelelő közzétételével - képzési programokon keresztül is 
- segítsék elő, hogy az alkalmazottak tisztában legyenek és betartsák a vállalati 
rendszabályokat és politikát; 

- tartózkodjanak a diszkriminatív vagy fegyelmi lépésektől olyan alkalmazottak 
esetében, akik jóhiszemű jelentést tesznek a vállalati vezetés vagy a felelős állami 
hivatalok számára, a törvényt, az Irányelveket vagy a vállalkozás szabályzatát 
megszegő gyakorlatokról; 

- lehetőség szerint ösztönözzék az üzleti partnereket, ideértve a beszállítókat 
és alvállalkozókat, hogy az Irányelvekkel összhangban álló vállalati alapelveket 
kövessenek; 

- tartózkodjanak a helyi politikai tevékenységekben való nem megfelelő 
részvételtől. 


Az Irányelvek továbbá konkrét ajánlásokat is megfogalmaznak, amelyek közül 
fontos megemlíteni a munkavállalók szakszervezeti érdekképviseletére, a gyermek- 
és kényszermunka, valamint a hátrányos megkülönböztetés eltörlésére, a helyi 
munkaerő alkalmazására, a képzés és szakismeretek javítására, a környezet, a 
közegészség és a fogyasztók védelmére, a korrupció elleni küzdelemre, a helyi és 
nemzeti innovációs kapacitások fejlesztésére, valamint a technológiák terjesztésére, 
a tisztességes versenyre, valamint az adóterhek arányos viselésére és időben történő 
adófizetési kötelezettségekre vonatkozó javaslatokat. 

Fontos nemzeti érdek, hogy az OECD Irányelv ajánlásait a mindenkori magyar 
kormány érvényesítse, ennek érdekében az OECD tagállamaival együttműködjön, 
és - ha szükséges - más országok tapasztalataiból, érdekérvényesítési gyakorlatából 
merítsen. 


Az államadósság terheinek csökkentése 


A magyar gazdaságot gúzsba kötő külső és belső államadósságot, az 
adósságszolgálat jelenlegi rendszerét felül kell vizsgálni, fel kell vetni az adósság 
részbeni vagy akár teljes egészében való elengedését. 

Horribilis mértékű eladósodásunknem anettó forrásbevonás nagyságából, hanem 
a világgazdaság több évtizedes működési zavaraiból fakad, ezekért a zavarokért 
a hitelező országok is felelősek. Jogos tehát, hogy miután az eladósodásunkból 
származó előnyöket (a kivitt kamatokat és profitot, a magyar piacok megszerzését) 
élvezték, ezért a megoldásból adósság-elengedéssel és átütemezéssel vegyék 


ki a részüket. Félrevezető az a gyakran hallható érvelés, mely szerint adósságunk 
leirattatását azért nem kérhetjük, mert ma már hitelezőink egy jelentős része japán 
és más külföldi kisember, akiknek a pénzét nem vehetjük el. Mi senki pénzét nem 
vettük el, az adósságunk részben kamatok, részben az Unió cégei által elfoglalt 
magyar piacok miatti veszteségből és a privatizáció és tőkeáramlás liberalizálása 
nyomán bejött működő tőke által kivitt profit miatt halmozódott fel. A japán és más 
kisemberek, valamint a multinacionális tőke nyerészkedtek rajtunk, mint ahogyan 
a többi eladósodott országon is, amiben természetesen benne volt az a kockázat, 
hogy nyereségüket esetleg elveszíthetik. 

Az ország belső államadósságának felhalmozódásában jelentős szerepe van az 
1991. évi jegybanktörvénynek, amely kötelezővé tette, hogy a költségvetési hiány 
finanszírozása jegybanki kölcsön helyett a pénzpiacokról történjen. A kialakult 
helyzetben ezen az elven változtatni szükséges. 


A hazai vállalkozások támogatása 


Két évtizede egyoldalúan a külföldi tulajdonú társaságokat támogatja a magyar 
állam, különféle adókedvezményekkel. Ideje ezt megfordítani, minden területen 
a hazai vállalkozásokat, kiemelten a kis- és közepes vállalkozásokat kell kedvező 
helyzetbe hozni, hiszen ez a munkahelyteremtés és a bevételek növelésének 
elsődleges eszköze. Ez minden parlamenti párt mindenkori programjában szerepel, 
de soha nem érvényesítik, mivel tisztában vannak azzal, hogy a globális főhatalmat 
képviselő multinacionális társaságoknak való megfelelés politikai hatalmuk 
záloga. 

Ahazaivállalkozásokexportképességénekjavításaérdekébenlétrekellhozniazokat 
az intézményeket, amelyek megfelelő állami támogatással (fejlesztések, marketing, 
piaci kapcsolatok szervezése) ezt elősegítik. Érvényesítendő szempontként csak azok 
a vállalkozások számíthatnak támogatásra, amelyek privatizációs visszaélésekben 
nem érintettek. 

Fel kell számolni azt a káros, a privatizáció következtében kialakult 
kiszolgáltatott helyzetet, amibe a hazai termelők kerültek a külföldi feldolgozóktól, 
nagykereskedőktől, kereskedelmi láncoktól. A termelők szövetkezésének állami 
segítséggel történő megszervezésével vissza kell szerezni az ellenőrzést a 
feldolgozás és az értékesítés felett. 

Átláthatóvá kell tenni a pályázatokat, meg kell változtatni az uniós forrásokhoz való 
hozzáférés feltételeit, megkönnyítve a nem tőkeerős kis- és közepes vállalkozások 
eredményes pályázását. Az önerő mértékének a meghatározása, a lehetetlen 
gazdasági növekedés előírásának eltörlése, az adminisztrációs terhek csökkentése 
is ezt segítheti elő. 


Az orosz piacok visszaszerzése és új gazdasági kapcsolatok keresése 


Jelenleg az orosz kereskedelmünkben 3 milliárd dolláros hiányunk van, és ez a 
hiány az energiaárak emelkedése esetén tovább fog növekedni. EI kell érni, hogy az 

energiaimportotmagyartermékekkelésneanemzetközi pénzpiaconfelvetthitelekkel 
fedezzük. A mindenkori magyar kormánynak külpolitikája meghatározásakor 
erre is tekintettel kell lennie. Egyúttal erőteljesebb és eredményesebb gazdasági 
kapcsolatot kell létesíteni a rokonnépek államaival (pl. a nyersanyagban bővelkedő 
Kazahsztán), illetve olyan dél-amerikai és ázsiai államokkal, amelyek nem kívánnak 
betagozódni a globális világrendbe (PI. Irán, Malajzia, Ecuador, Venezuela stb.). 


A pénzintézetek visszaszerzése 


A privatizáció során a bankrendszer 90, a biztosítási szektor 10096-ban külföldi 
kézbe került. Ez nemzetközi összehasonlításban megint csak páratlan helyzet, 
aminek következményeként hatalmas nyereséget visznek ki az országból. EI kell 
érnünk, hogy a hazai gazdaság finanszírozása jelentős részben hazai tulajdonú 
bankokhoz kerüljön vissza, például helyi hitelszövetkezetek alapításával, majd 
országos hálózattá fejlesztésével. 


A privatizáció felülvizsgálata, a nemzeti vagyon visszaszerzése és megvédése 


Fel kell tárni az 1988 óta elkövetett, a nemzeti vagyon elherdálását eredményező 
jogsértéseket, és a jogellenes szerződéseket érvényteleníteni kell az eredeti állapot 
helyreállításával. A megmaradt nemzeti vagyon védelmében olyan törvény kell, 
amely hatékonyan akadályozhatja meg a megmaradt tulajdon eladását, illetve 
hatékony szabályozást ad a csalárd módon elidegenített nemzeti vagyon jogi 
eszközökkel történő visszaszerzésére. 


Az elszakított magyarsággal való gazdasági kapcsolat fejlesztése 

Az uniós tagság kevés valódi előnyeinek egyike az, hogy a Kárpát-medencei 
magyarsággal a gazdasági kapcsolatok a korábbihoz képest erőteljesebben 
kiépíthetők. A hazai gazdaságpolitikánaka határon túli magyarságota fejlesztésekbe 
be kell vonni oly módon, hogy nem az embereket kell a munkához, hanem a 
munkát, a beruházásokat kell hozzájuk vinni. Ennek az alapelvnek az érvényesítése 
ad segítséget ahhoz, hogy a Kárpát-medencei magyarság a szülőföldjén 
maradhasson. 


A TERMŐFÖLD TULAJDONA: A TŐKEHASZNOSULÁS ESZKÖZE HELYETT FENNMARADÁSUNK LÉTELEME 


Európa szívében, a Kárpát-medenceközepéna9,3millióhektármagyarállamterület 
83 százaléka termőterület, míg a föld 63 százaléka mezőgazdasági művelés alatt áll. 
Ezen belül a legértékesebb művelési ág a szántóterület 48,5 90 (4,5 millió hektár). 
Ez az arány kétszerese az EU, négyszerese az OECD országok és ötszöröse a világ 
átlagának. A hazai földfelszín egy ,édesvíztenger" fölött helyezkedik el, amely -— 
becslések szerint — 2 milliárd ember ivóvízkészletét fedezi. Több évezredes termelési 
kultúrája és a mezőgazdaság ökológiai adottságai (az ún. agrár-ökopotenciál) 
alapján a magyar föld 30 millió ember magas szintű élelmezésére képes. Ezek 
alapján a Pannon biogeográfiai régió a pusztító kataklizmákkal fenyegető globális 


éghajlatváltozás következményeit képes kivédeni, népességének a túlélés esélyeit 
biztosítja, fizikai és élelmezésbiztonságot nyújt. 

A termőfölddel kapcsolatos valamennyi meghatározó kérdés természetesen 
szorosan összefügg a mezőgazdasággal és a vidékfejlesztéssel. Kiemelt tárgyalását 
az teszi indokolttá, hogy a földtulajdon nemcsak tőkeképző és hasznosító eszköz, 
hanem természetföldrajzi, materiális tárgya az államterületnek. Mint ilyen, döntő 
létalapja a társadalomnak: az államnak a földtulajdont a közjó szolgálatába állító 
hatalmától függ a népesség sorsa, a mezőgazdaság élelmiszertermelő szerepének 
alakulása, a vidék és a társadalom életminősége, a közeljövő kihívásai miatt pedig 
a puszta etnikai fennmaradás. Végül, mivel a föld szűkös közgazdasági jószág, 
tulajdona erőforrás-monopóliumot is jelent: birtoklása a rajta kívül állókat kizárja az 
elsajátításból, vagyis — a tulajdon más tárgyaitól eltérően -— hatalompolitikai-uralmi 
tényező. , Akié a föld, azé az ország." 

Földviszonyainkat 20 éve a globális tőkehasznosulásnak elkötelezett, neoliberális 
birtokpolitika uralja. Ennek célrendszerét a polgári demokratikus földreform elvetése 
teljesítette. Az eredeti tőkefelhalmozással a szűk hatalmi agrárelit részére az agrár- 
és földtőke mint közvagyon magánelsajátítását biztosította: a földprivatizáció, 
mezőgazdaságunk elsorvasztása, a parasztság - mint történelmi osztály - 
megsemmisítése és a torz birtokszerkezet, amelyben az államszocialista nagyüzem 
uralmát a , vadkapitalizmus" nagybirtokrendszere váltotta fel. E folyamat központi 
vezérlőműve a földjogi rendezés lett. 


Az uniós csatlakozásunk következményei 


Apénzgyarmatosításokoztatársadalmi bomlás miattmegmaradásunkelőfeltétele, 
hogy az államnak - az EU tagjaként is - szabad önrendelkezése legyen a területét 
alkotó föld tulajdoni és használati rendje fölött; továbbá hogy - szintén közérdekből, 
állampolgárai javára -— maga döntsön a mezőgazdaság és az élelmiszeripar 
termelési képességéről. Uniós tagságunk a Magyar Állam szuverenitását mindkét 
létkérdésben elvonta. A földügyben ezt politikai alávetésünk valósította meg, míg 
mezőgazdaságunk a KAP (közös agrárpolitika) kötelező intézményrendszerének a 
diktátuma alá került. 

Az egyébként sokáig jól leplezett uniós diktátum térségünknek nagybirtokrendszert 
jelölt ki, S ez önmagában is leleplezi az uniós értékrend hamisságát, a társadalom 
közérdekeivel való szembenállását. A nagybirtok ui. nem társadalmi szükségleteket 
elégít ki, hanem a tőkehasznosulást, működtetőjének a nyers, magánelsajátítási 
érdekét, a nemzetek feletti agrártőke nyereségnövelését szolgálja: ,ne életet, hanem 
pénzt teremjen a föld!" - a tőketulajdonos javára. Az EU ezt az intézményt a szabad 
tőkeáramlás (mint legfőbb közösségi vívmány) érvényesítése jegyében építi ki 
a peremtérség mezőgazdaságában, Elmaradt tehát a földreform és a családi 
gazdálkodás megalapozása. A földprivatizáció a nagyüzemi szektor nyomasztó 
túlsúlyát, az árutermelő kis- és középüzem hiányát, továbbá a gazdálkodásból 
megélni képtelen kisüzemek milliós tömegét alakította ki. Eszerint, a magyar 

termőföldalap a gazdálkodó üzemek között úgy oszlik meg, hogy az összes 
gazdaság 9296-a a földalapnak alig 10 százalékából részesül, míg a gazdaságok 896- 
a — vagyis a legnagyobb méretű üzemek - az összterület 90 százalékát birtokolják. 
A földtulajdon és a földhasználat alanyi kettéhasadását, ennek intézményesülését 
- amely mögött a családi gazdálkodás elvetése, a természetes személy földművelő 
földtulajdonossá válásának a megtagadása rejlik - a földhaszonbérlet viszonyai 
tárják fel. A földbérlet aránya - a törvény kijátszását lehetővé tevő szívességi 
földhasználattal együtt - országosan 6296. 


A magyar termőföld megvédésének-visszaszerzésének útja 


A Magyar Állam a Csatlakozási Szerződésnek azzal a politikai feltételével vált az EU 
tagjává, hogy lemondotta sajátállamterületét alkotó föld feletti önrendelkezéséről, s 
eztátengedte az EU legfőbb közösségi vívmánya, atőke szabad áramlásaigényeinek. 
Tekintettel arra, hogy a külföldiek földtulajdon szerzésének - aminek részben már 
ma sem sikerült gátat szabni - hét éves moratóriuma 2011-ben lejár, a legfontosabb 
nemzetstratégiai feladat a szükséges törvények megalkotásával a politikai elit 
e bűnének jóvátétele. Ennek érdekében igényt kell támasztanunk a Csatlakozási 
Szerződés földre irányadó rendelkezéseinek felülvizsgálatára, módosítani kell a 
hatályos Földtörvényt, be kell vezetni a mezőgazdasági üzemszabályozást, és 
törvényt kell alkotni a földvédelemről. 


A Csatlakozási Szerződés felülvizsgálata 


Az új tagállam földjének a ,tőkeszabadság" szerinti jogi minősítése sem az EU 
Alkotmányos Chartájában, azEurópai KözösségeketmegalapítóRómai Szerződésben, 
sem a közösségi jog alacsonyabb rangú jogforrásaiban nem szerepel, hanem az 
Európai Bizottság egyoldalú és emiatt önkényes jogértelmezése, amelynek nincs 
kötelező érvénye. A csatlakozást előkészítő tárgyalások során az Európai Bizottság 
a földkérdést kiemelte a mezőgazdaság fejezetéből és azt a Római Szerződés 
szerkezetének megfelelő negyedik fejezetben, a ,Tőke és fizetések" címszó alatt 
helyezte el. A Csatlakozási Szerződés Magyarország földjére nézve tehát nem 
jogszabályon, hanem a szerződő felek politikai megállapodásán alapul. Márpedig, 
egy olyan politikai megállapodásnak - tartalmát tekintve: alávetésnek -, amely 
szerint a Magyar Állam a saját területét alkotó föld tulajdonáról és használatáról 
nem rendelkezhet érvényesen, hanem ezt átengedi a közösségi jognak, nincs sem 
a hazai, sem a közösségi jogban alkotmányos erejű jogalapja. 

Ténylegesen a közösségi jog az EU tagjainak a földpiacra kettős államjogi státust 
intézményesít, egymástól gyökeresen eltérő tartalommal: egyet a szuverén Tizenötök 
(és Málta), egy másikat az önrendelkezéstől megfosztott, új belépők számára. Az 
előbbieknél a Római Szerződés kizárja az uniós beavatkozást a tagállam tulajdoni 
viszonyaiból, így a földtulajdoni rend alakításából is. Az EU vívmányainak átvétele 
itt csak azzal jár, hogy a külföldi jogalanyoknak a - hátrányos megkülönböztetés 
nélküli -— nemzeti elbánást kell nyújtani. A Tizenötök létérdeke államterületükre 


nézve a szuverenitás megőrzése, ezért arról nem mondtak és a jövőben sem 
mondanak le. Abban az esetben, ha egy új normaszöveg ki is mondaná a föld 
"egyetemes tőkeminőségét", ez a Tizenötöket nem érintené, mivel nem lenne 
visszamenő hatálya. Minden új tagállam egyéni (külön) szerződést kötött az Unióval 
a csatlakozása feltételeiről, emiatt pedig a régi tagok számára jogilag közömbös, 
hogy az új belépők feladták-e szuverenitásukat, és ha igen, milyen mértékben. 

Az a közösségi jogi rendezés, amely kettős jogalapot létesít a tagállamok földjogi 
státusára, egyszerre szavatolja a régi tagok szuverenitását, másfelől az új tagoknak 
attól való megfosztását, ráadásul ezt önkényes, kiterjesztő jogértelmezéssel éri el, 
sérti a jogegyenlőséget és az integráció összetartó erejét semmisíti meg. Az előzőek 
alapjánaMagyarÁllamnakkezdeményezniekellaCsatlakozási Szerződésfelülvizsgálatát. 
Az alávetés felülvizsgálatával a Magyar Állam semmilyen többletjogot, kiváltságot 
nem követel magának, hanem a jogegyenlőség helyreállítását, az EU nevében a 
terhére végrehajtott jogfosztás törvényes orvoslását igényli, amely a földügyben 
megszünteti gyarmati kiszolgáltatottságát. 


A hatályos Földtörvény módosítása 

Az érvényesítendő alapelv: az állam területét alkotó valamennyi termőföld — 
függetlenül a tulajdoni formájától és használati jogcímétől — a nemzet vagyona. Ez az 
Alkotmányban is rögzítendő jogi alaptény megalapozza, hogy az állam valamennyi 
földterületre és az összes jogalanyra kiterjedően, közérdekből szabályozza, indokolt 
esetben korlátozza a földtulajdonszerzés és a földhasználat feltételeit. 

A Dr. Tanka Endre, a gödöllői Szent István Egyetem professzora által parlamenti 
benyújtásra alkalmas szinten kidolgozott Földtörvény legfontosabb intézményei: 
- Az önkormányzat csak lekötött célvagyonként, törvényes elidegenítési és terhelési 
tilalommellettjogosulttermőföldtulajdonszerzésére.(Maazönkormányzatitermőföld- 
tulajdonszerzés - a törvény megkerülésével -, a hazai földalap külföldi kézre való 
átjátszásának leggyakoribb eszköze. Az önkormányzat megveszi a termőföldet a 
manipulált kisemberektől, majd a képviselőtestület azt egy tollvonással belterületi 
ingatlanná minősíti. Ezt az ingatlantulajdont már a külföldi jogi személy megveszi, 
és tulajdonjogát az ingatlan-nyilvántartásba bejegyzik.) 
- A belterületi föld is termőföldnek minősüljön, így irányadók rá a haszonbérlet 
törvényi korlátai. 
- A helyben lakó nem lehet a földhaszonbérlő cég fiktív tulajdonosa, hanem csak 
a tényleges helyi gazda. (Így nem lesz jogosult a föld elővásárlására és az elő- 
haszonbérletre.) 
- A tanya termőföldnek és nem ingatlannak minősül, ezért tulajdonszerzéséből a bel- 
és külföldi jogi személy ki lesz zárva. 
- A földhaszonbérlet jogcímeinél megszűnik a tőkeberuházó spekulációs földszerzési 
joga, továbbá a gazdasági társaság és a szövetkezet — egyébként EU közösségi jogba 
ütköző - térmértéki kiváltsága. (Míg ma egy magánszemély legfeljebb 300 hektárt 
bérelhet, addig a gazdasági társaság vagy a szövetkezet 2500 hektárt, amely további 

jogcímekkel korlátlan üzemméretté növelhető.) 

- A jogellenes zsebszerződések semmisségi szankcióit fenn kell tartani az ingatlan- 
nyilvántartási bejegyzések meggátlására. 

- Törvényileg meghatározott üzemszabályozásra és gazdálkodóra vonatkozó szigorú 
feltételek előírására van szükség. Bármely üzemlétesítő - akár földtulajdonos, akár 
földhasználó, természetes vagy jogi személy - csakegy üzemet tarthat fenn, s ennek 
méretét az állam közérdekből leszűkíti. Az üzemszabályozást ma a francia, olasz, 
német, spanyol, dán, osztrák, ír agárjog, továbbá a nem uniós tag Svájc és Norvégia 
alkalmazza. A minimális és maximális üzemméret nem léphető túl, de azon belül 
kellőenrugalmasaművelésiág, aföldminőség, atermelésiéstérszerkezet, termesztési 
technológia stb. regionális és helyi eltérései szerint. (Pl. gabonatermesztésnél a 
francia üzemméret 40-250 hektár közötti lehet.) Az üzemlétesítés előfeltétele a 
gazda állandó helyben lakása, előírt szakképzettsége (gazdálkodási gyakorlata), 
az üzemvitelért önálló felelősségvállalása, jövedelmének - előírt arányban - a 
helyi gazdálkodásból való származása, az előírt termelési hagyományokhoz való 
alkalmazkodása, helyi foglalkoztatási határértékek és fajlagos munkahely-teremtési 
mutatók teljesítése. 


Tisztában kell lennünk azzal, hogy az előzőekben összefoglalt változtatások a 
politikai elit éles ellenállásába ütköznek. Ezek vállalása nélkül azonban nem létezhet 
eredményes nemzetstratégia, ezeket megkerülve lehetetlen a jelenlegi gyarmati 
helyzetből kitörni. 


MEZŐGAZDASÁG ÉS VIDÉKMENTÉS: PROFITHAJSZA HELYETT A FALU NÉPESSÉGMEGTARTÁSA A CÉL 


A magyar mezőgazdaság - és ezzel elválaszthatatlan összefüggésben a 
faluközösség - helyzetét az elmúlt húsz évben két alapvető társadalmi fordulat 
határozta meg: a rendszerváltozásnak nevezett folyamat, valamint az Európai 
Unióhoz történt csatlakoztatásunk. Mai teendőink csak ezek következményeit 
összefoglalva határozhatók meg. 


Rendszerváltás a mezőgazdaságban 


1989 után a szovjet gyarmatbirodalom összeomlása ezt a térséget - kitüntetett 
szereppel - kínálta fel a transzatlanti globális uralmi rend ,szabad tőkeáramlása" 
volt a polgári demokratikus földreform kizárása. 1989 után történelmi esélyünk 
nyílt a földügy polgári értékmintájú megoldására, a földhasználat és a földtulajdon 
alanyi egységének a családi gazdaság modellje szerinti létrehozására. A politikai 
döntéshozók a magyar társadalomtól megtagadták a földreformot, ehelyett - a 
föld- és agrártóke mint közvagyonnak egy szűk hatalmi elit javára végrehajtott 
alkalmazva, a közérdeken átgázolva - földprivatizációt teljesített. Az államszocialista 
nagyüzem a bérmunkást kiszipolyozó tőkés nagybirtokká alakult át, a nagyüzemi 


birtokszerkezet az agrártörténetünkben minden eddigit meghaladó, nyomasztó 
térnyerésével. 

A földreform elvetésén a ,rendszerváltó" politikai elit teljes hatalmi gépezete 
hatékonyanmunkálkodott. Arészarány-tulajdonrakialakítottjogieszköztárbiztosította 
a két millió jogosultnak a földtulajdonuktól való intézményes megfosztását, e földalap 
történő felhasználását. E folyamat lényegéhez tartozott egyrészt a termelőnek az 
alapvető termelőeszközétől, a földtől való megfosztása, másrészt a parasztságnak 
minttörténelmi osztálynak a végleges felszámolása. A célrendszer szerves eleme lett 
egyrésztamagyarmezőgazdaságelsorvasztása, teljesítőképességéneklerombolása, 
másrészt a teljes mezőgazdasági és élelmiszeripari termékpálya monopóliumának 
a külföldi tőke tulajdonába adása. További célul tűzték ki, hogy az ország önellátó 
képességét fokozatosan elveszítve a külföldi termékfelesleg felvevőpiacává váljon, 
és hogy a csődbe vitt (felszámolásra került) cégek agrárvagyonát a tőke az érték 
töredékén szerezhesse meg. A privatizáció következményeként 1997 óta nincs 
magyar, hanem csak magyarországi élelmiszeripar: ennek 62 százaléka azóta 
külföldi tulajdonban van, és számos fontos ágazatában ez az arány 10096. Az 
élelmiszerkereskedelem 90 százalékát pedig hat multinacionális üzletlánc uralja. 


Uniós csatlakozásunk következményei 


Hamar szertefoszlottak azok az illúziók, amelyek szerint a megnyíló hatalmas 
piac, a Brüsszelből érkező támogatások végre fellendülést és jólétet hoznak a 
magyar gazdáknak. Most szembesülhetett mindenki azzal, mit jelentenek az 
előnytelen csatlakozási feltételek, a földalapú uniós támogatások induló 2599- 
os szintje, mit is takar a bűvös kifejezés: versenyképesség. A megalázó csatlakozási 
feltételek egyik legsúlyosabbika, hogy a mezőgazdasági szektornak nyújtott 2590- 
os támogatás tíz év alatt éri el az Uniós átlag 10090-át. Ezzel szemben a magyar 
állam az első perctől kezdve a teljes mértékű, hatalmas összegű tagdíjat köteles 
befizetni, azonban a magyar termelő csak a negyedét kapja a már EU-tagállamok 
gazdáinak adott támogatásnak. Egyenlő mértékű támogatás csak 2013-től lesz, 
amikorra a le nem küzdhető versenyhátrány miatt jórészt tönkre fognak menni a 
földből élők. A központi támogatások mértéke pedig addigra erőteljesen csökken. 
A WTO is ebbe az irányba presszionálja az EU-t, vagyis 2013-ra lényegében már 
nem lesz minek a 10090-át megkapnunk. Másrészt, ha minden így folytatódna, alig 
lennének olyan családi gazdaságok, amelyek a támogatást igénybe tudnák venni. 

Az előzőekben már vázolt birtokpolitika szolgai hűséggel eleget tett az EU 
agrárjövőkép szerinti elvárásának, a családi gazdasági modell megteremtése helyett 
a nagybirtokrendszer megszilárdításának. Ez szolgálta azt az uniós igényt, hogy 
mezőgazdaságunk érje be az olcsó alap- és nyersanyagnak a birodalmi központot 
kiszolgáló termelésével, ne lehessen a Tizenötök agráriumának versenytársa. Ennek a 
mezőgazdaság ipari felfogása felel meg, a technikai erőforrás túlsúlyával, fosszilis 
(természetáltalkonzervált) energiafüggőtermelésirendszerével. Azuralkodó politika 

szándéka és megfogalmazása (kommunikációja) szerint, a vidék felemelkedésének 
mindennél fontosabb előfeltétele, posztulátuma, a mezőgazdasági nagyüzemek 
versenyképességének biztosítása, ,mert csak ez képes megtartani a vidék 
népességét". 

Ennek a holtmunka-intenzív termelési rendszernek a fő jellemzői: 


- A technikai erőforrás túlsúlya a globális tőke érdekszférájává, az erőfölénnyel 
előidézett agrárolló kiszolgáltatottjává változtatta a valódi termelési folyamatában 
biológiai, illetve természetierőforrás-központú mezőgazdasági ágazatot. 

- Az iparszerű rendszer az állami protekcionizmus szülötte, vagyis a társadalom 
kasszájából fenntartott, nem természetes, piacgazdasági formáció. Ugyanakkor 
nincs biztosíték arra sem, hogy a közpénzeket jól költik el, megerősödnek a 
korrupciós törekvések. 

- A támogatási lehetőségekkihasználásánakésnövelésénekérdekeatömegtermelést 
a termékfelesleg-termelés irányába deformálja. 

- Ahol mennyiségi exportkvóták és egyre szigorodó importkorlátozások 
érvényesülnek, ott a gazdaságosságnak, a hatékonyságnak, a struktúra ésszerű 
fejlődésének nincs táptalaja. 

- Az üzemek és vertikumok viszonyában a profitért folyó hazárd verseny uralkodik, 
nem pedig az együttműködés. 

Ennek a termelési rendszernek a legfőbb igénye a ,versenyképes üzemméret" 
kialakítása, vagyis az üzemi koncentráció minden eszközzel történő növelése. A 
regnáló technokráciát ebben a hazug propagandában egyáltalán nem zavarja, 
hogy a szomszéd Ausztriában, Svájcban, Észak-Olaszországban a mienkhez hasonló 
átlagbirtoknagysággal, valódi érdekvédelemmel módos vidéki lakosság él. 


A magyar nagyüzemi agrárlobbi a közvéleményt statisztikai területen is 
manipulálja: 
- A tényleges átlag üzemméret, tehát a földhasználati egységek helyett, az átlag 
tulajdon mérettel dolgoznak. Ez utóbbi mutató 3,5 hektár. Ez azonban félrevezető, 
hiszen a birtok nálunk is, ott is, saját tulajdonú és bérelt földterületből áll, ill. a 
gazdasági társaságok esetében osztatlan és bérelt tulajdonból. Ennek alapján 
az egyéni átlagbirtok 55 ha, ami teljesen megfelel az EU átlagnak (47 ha) A társas 
gazdaságok átlagmérete 446 ha, ami ennek majdnem tízszerese. Ez utóbbi tipikusan 
magyar sajátosságú termelési formáció. 
- A mintegy 460 000 házkörüli és kisegítő gazdaságot statisztikailag belemossák az 
egyéni gazdaság kategóriába. Miközben ezektársadalmilag rendkívüli jelentőséggel 
bírnak, az önfogyasztás miatt azonban jelentősen rontják az egyéni gazdaságok 
társadalom-gazdasági mutatóit. 
- A manipulációhoz tartozik az is, hogy a tulajdonképpen GOFR (gabona, olajos, 
fehérje és rost) növényekből álló szántóföldi növénytermesztést . mutatóiban 
összemossákasokkalkisebbszerves összetételűtőkével dolgozó kertészetitermeléssel, 
mert így letompítanak egy sor társadalomellenességet bizonyító mutatót. (Fajlagos 
élőmunkaerő-felhasználás, exportarány-alakulás, fajlagos bruttó és nettó termelési 


érték stb.) 


A döntéshozók a nagyüzemi lobbi érdekének megfelelően, a támogatás 
tekintetében 25 éve kisemmizik a társadalmilag sokkal pozitívabb kertészeti és 
legelő ágazatokat, és vele a legeltetéses és vegyes tartású állattenyésztést. Az 
elmúlt tíz évben a társadalmi költségvetést több, mint másfélezer milliárd forinttal 
megcsapoló agrártámogatásnak csak valamivel több, mint a harmadát kapták a 
mezőgazdasági üzemek, a többi a termékpálya további részeibe, a ,vertikumba" 
került. Az üzemeknek kifizetett támogatások kétharmadát pedig azok 1096-a nyelte 
el. 


Az irányváltás teendői 

Amagyarmezőgazdaságésvidékfejlesztés terénazelmúltévtizedekgyakorlatához 
képest alapvető irányváltásra van szükség. Ehhez hátszelet biztosíthat az EU-nak a 
"90-es évek közepén megfogalmazott - itthon jórészt elhallgatott, de semmiképpen 
nem követett - koncepcióváltása. Az EU-kamarilla közöspiaci elkötelezettségét és 
növekvő globális érdekviszonyait legyőzve, az EU Tanács agrárstratégiát, vagyis 
elsődleges célt, paradigmát váltott. A főirány súlypontját az üzemről a vidékre, s 
vele a gazdaságfejlesztést a konzervatív stratégia rendszertényezőinek irányába 
helyezte át. Végső soron a vidékiség, mint életforma kornak megfelelő restaurációját 
állították hosszú távú célként a vidékfejlesztés elé. Mindenekelőtt az ökológiailag 
fenntartható eredményeit - tehát nem a többet-termelésen, hanem a minőségen, 
az élőmunka-eltartó képességen, szolgáltatás irányú ágazat gazdasági sikerén 
mérendő eredményeit. 

Mindezt a nálunk helytartónak, elosztónak és támogatottnak szegődött magyar 
agrártechnokrácia éppen az ellenkező irányba manipulálta. Velük szemben kell 
érvényesítenünka szükséges társadalmi támogatottság birtokában azta programot, 
melynek legfőbb elemeit a következőkben foglaljuk össze. 

- A vízgazdálkodás megoldása agrárstratégiai tekintetben minden más 
feladatot megelőz. Ennek a megoldatlanságából származó klímahatás a magyar 
mezőgazdaság legkockázatnövelőbb tényezője, 5 év viszonylatában az átlagtól --- 
2599-nál is nagyobb mértékben ingadoztatják a terméseredményeket. Másrészt az 
édesvízbirtoklás jövőbeli jelentősége miatt a vízgazdálkodás teljes, Hollandiáéhoz 
hasonló rendezése nemzetstratégiai szempontból elengedhetetlen. 

- A termelési rendszer második erősségű faktora a talajok típusa és minősége. A 
talajromlási folyamatok visszafordításának és a talajok tartós javításának lehetősége 
is a vízgazdálkodás függvénye. 

- Kiemelt feladat a növényi és állati génbankokat nemzeti vagyonná minősíteni, állami 
kézben tartani, biztosítani licence védelmét és megfelelő anyagi ellátásukat. 

- Azonnal be kell fagyasztani a bioüzemanyag-programokat és az európai hasonló 
tervek is elvetendők. (2003-ban még ,túltermelés" miatt csonkolták a magyar 
mezőgazdaságot, ma pedig világszerte élelmiszerhiánnyal kell szembenézni.) 

- A gazdálkodás fő formájának, stratégiai birtokformának a középarányosan 50 ha 
területű családi gazdaságot tartsuk -— ennek minden EU 15-öknél érvényes közvetett 
örökösödési, birtokjogi és birtokvédelmi rendszerével együtt. 

- Tekintsünk fokozottan támogatandó mezőgazdasági kisüzemnek minden 3,5 
hektár területtel és 4 számosállattal (egy számosállat 500 kg élőtömegű állat vagy 
állatcsoport) rendelkező egyéni gazdaságot. A jövőképben tekintsük célnak, hogy 
ezekneka kisüzemeknek 2090-a munkaintenzív ágazatokkal, és Hangya Szövetkezet- 
i közösségekben, különleges minőségű hungarikum előállításával vagy védett 
termék feldolgozásával foglalkozzon. 

- Vezessünk be birtokkorlátozást 200-500 hektár közötti határral! 

- Állami közreműködéssel meg kell szervezni a gazdálkodói, a kis- és középüzemi 
élelmiszertermelés, a helyi piacok és a kissorozatú exportértékesítés különleges 
támogatását (pl. speciális hitelekkel, marketinggel) 

- A faluközösségeket újjá kell építeni: 

- az élelmiszer-önrendelkezés regionális és helyi feltételeinek megteremtésével; 

- . közbirtokossági legelők és erdők, faluközösségi szociális gazdaságok 
létrehozásával; 

- az ágazatok, vertikumok, hazai termőtájaknak megfelelő átrendezésével; 

- az emberi, természeti és biológiai erőforrások arányának növelésével; 

- a tárisadalom-gazdasági súlypontnak a faluközösségre történő áthelyezésével; 

- a falu hajdan volt közbiztonságának megteremtésével; 

- az áru-cserekereskedelem megszervezésével, Hangya Szövetkezet-i rendszerű 
együttműködés létrehozásával, közvetlen termelő-fogyasztó kapcsolattal; 

- a Tessedik Sámuel-felfogású népoktató, minimum alsó tagozatos, természetközeli 
nevelésre orientált óvoda, iskola működtetésével; 

- a falusi iskola funkciójának osztrák példa szerinti bővítésével, azt a falu kulturális, 
informatikai, népoktatási, házi- és kézműipari központjaként is működtetve. 


ÉLELMISZERBIZTONSÁG: KÉTES EREDETŰ KÜLFÖLDI ÁRU HELYETT MINŐSÉGI MAGYAR TERMÉK 


Súlyos problémának, a globális ,futószalagra" való erőszakos csatlakoztatásunk 
veszélyes melléktermékének tartjuk, hogy élelmiszer-önellátásra való képességünk 
ellenére ki vagyunk szolgáltatva a multinacionális  élelmiszergyártóknak, 
kereskedelmi láncoknak. A magyar lakosság 90906-a ma idegen eredetű, jórészt 
bevizsgálatlan, egészségre káros, élelmiszernek csak nevezett termékeket 
fogyaszt, aminek következtében egészsége, életkilátásai romlanak. Elsődleges 
feladatnak tartjuk, hogy a saját mezőgazdaságunkra és élelmiszeriparunkra is 
kiterjedő biztonságpolitika érvényesítésével ezen a helyzeten változtassunk. 

Elfogadhatatlannak tartjuk a hatóságoknak lakosság számára fontos 
információkat visszatartó magatartását. Abban az esetben, ha szabálytalanul 
kezelt, forgalomképtelen élelmiszerre bukkannak, vizsgálatot indítanak, kirívó 
esetben beszedetik a terméket, de csak közvetlen veszély esetén tudhatjuk meg, 
hogy ki, mikor, hol vétett az előírások ellen. Az ilyen eseteket mérlegelés nélkül a 


nyilvánosság elé kell tárni, ne kíméljük a becstelenül előnyt szerző cégeket! Erélyes 
fellépés nélkül nem érhetünk el eredményt. Egyes cégek többször megsértették az 
alapvető jogszabályokat rosszhiszemű üzelmeikkel, de még a nevüket, arculatukat 
sem kellett megváltoztatniuk. Ez azt bizonyítja, hogy nincs érdemi szankcionálás, 
ami elfogadhatatlan. 

Kötelezővé kell tenni a szabálysértő cégek nevének és érintett termékeinek listázását. 
Alapvető elvárásunk, hogy a lezárt vizsgálati eredmények, hatósági határozatok 
elérhetők legyenek, ne csak a fogyasztóvédelem, az élelmiszerbiztonság- 
felügyelet honlapján, hanem a nemzeti hírügynökség által is közzétéve. 
Különösen fontosnak tartjuk a nagy hipermarketek visszaélései elleni fellépést, 
mivel ezek sokkal gyakrabban érintettek lejárt szavatosságú élelmiszerek 
forgalmazásában, mint a magyar tulajdonú üzletek. (Előfordult olyan eset, hogy 
egy nagy bevásárlóközpont húskészítményeinek 8096-a kifogásolható volt!) 

A génmódosított termékek előre nehezen látható elváltozásokat okozhatnak az 
emberi szervezetben, lakosságunkat ettől a veszélytől meg kell óvni. Jogszabályi 
előírás, hogy az üzletekben ezeket az élelmiszereket külön polcokon kell tárolni, 
hogy a vásárlók számára egyértelmű legyen, mit vásárolnak, a legtöbb esetben 
azonban még az összetevők feltüntetése is elmarad. Elengedhetetlennek tartjuk a 
génmódosítás elleni törvény további szigorítását. A 
génmódosítás tiltása mellett alapvető feladat a történelmi, tradicionális nemesítés 
fejlesztése. Csak így, sajátiparágaink életben tartásával érhető el a vásárló, fogyasztó 
biztonsága, az, hogy a hazai áruházak polcain legalább 8090-ban hazai termékek 
legyenek, a világpiacon pedig Magyarország GMO-mentes élelmiszerekkel tegyen 
szert extraprofitra. 

ÉNERGIAPOLITIKÁNK AZ UNIÓBAN: A DÖNTÉSEK BEFOLYÁSOLÁSA A NEMZETI ÉRDEK ALAPJÁN 
A Jobbik energiapolitikai irányelvei 

Az ország energiaellátásának stratégiai döntései során több, egymásnak részben 
ellentmondó követelményt megfelelő mérlegeléssel kell összhangba hozni. Ezek a 
következők: 

- az ellátás biztonságának szavatolása; 

- a külföldi energiahordozóktól való minél nagyobb függetlenség; 

- a gazdaságosság szempontja (a fogyasztói érdekek, elsősorban a lakossági 
teherbíró-képesség figyelembe vétele); 

- . környezetvédelem érdekében a fosszilis energiahordozók részarányának 
csökkentése; 

- a megújuló erőforrások részarányának növelése. 


A 2009. januári gázellátási krízis világossá tette Magyarország energetikai 
kiszolgáltatottságát. A kérdés nem úgy szól, hogy Nabucco vagy Déli Áramlat, hanem 
úgy, hogy milyen forrásokból lehet pótolni a földgázzal történő energiatermelést 
és fűtést. Ahol rendelkezésre áll termálvíz, törekedni kell a földgázra alapuló fűtési 
rendszerek lecserélésére. Az alaperőműveknek szánt gázerőműveket - amelyekre 

szabályozási célból szükség van - a Paksi Atomerőmű üzemidő-hosszabbításával, 
továbbá új blokkal való bővítésével kellkiváltani a hazai uránérc készletreis alapozva. 
A fenti célok egy nemzeti érdekeket figyelembevevő gazdaságpolitika részei, ahol 
a Magyar Nemzetei Banknak nem magánbankként, hanem a gazdaságot éltető, 
pénzt kibocsátó állami bankként kell működnie. 

A földgáz kiváltása nem megy egyik napról a másikra. Addig megkerülhetetlen 
feladat a gázellátás biztosítása. Ennek záloga az újonnan feltárt alföldi készletek és 
tekintve is látnunk kell, hogy az a vezeték, amelyiknek felépítésére reális esély van, 
elkerüli Ukrajnát, és van honnan gázt beletölteni és továbbítani: a Déli Áramlat. Ezt 
a szempontot a magyar külpolitikának is figyelembe kell vennie. 


Az uniós erőtér elemzése 


Az energiapolitika a gazdaságpolitika része, csak azzal együtt módosítható. A 
magyar gazdaság- és energiapolitikát pedig az európai uniós erőtérben lehet és 
kell megvalósítani. 


A változó alapelvek 


Az Európai Unió alapjául szolgáló Római Szerződés még - a kereszténydemokrata 
alapelvek szerinti -— szolidaritást, a közjó támogatását és a teljes közösség érdekeinek 
előmozdítását tűzte ki célul, figyelembe véve az egyén tiszteletét, autonómiáját. 
Ezért a közérdekű szolgáltatásokat kivonta az áru és a tőke szabad mozgására 
vonatkozó előírások hatálya alól. Ezt az általános előírást a Nizzában elfogadott 
módosítás is tartalmazza, s az Unió - elutasított - alkotmányába is bekerült. Ennek 
ellenére az EU politikája angolszász hatásra határozott neoliberális irányt vett. 
Ugyanakkor az európai civilizáció energiaigényes és egyben energiapazarló módon 
működik, ennek talaján pedig az energiapiacok uralma mára az egyik legfontosabb 
hatalmi tényezővé vált. Az Unió egyre messzebb került az alapoktól, a keresztényi 
elvektől, a szolidaritástól. A ,szociális piacgazdaság" háború utáni eszméje helyére 
angolszász hatásra a neoliberalizmus eszmerendszere került. 


Az energiafüggőség 

Európa külső energiaforrásoktól való függése egyre növekszik, két-három 
évtizeden belül megközelíti a 7099-ot. A növekvő földgázigényeket csak növekvő 
importtal lehet kielégíteni, ezért meghatározó a külső függőség elkerülhetetlen 
növekedésére való reagálás. Az ellátásbiztonság kérdését is elsősorban ez a 
szempont határozza meg. A legfőbb politikai célkitűzés a külső igények mérséklése, 
a beszerzés diverzifikálása és a szállítási infrastruktúra bővítése, mert ez csökkentheti 
a beszerzési feszültségeket. 


Energiatakarékosság 
Az igénynövekedés mérséklése, az energiatakarékosság deklarált közösségi cél. A 


takarékosság új eleme az épületek energetikai normatíváival foglalkozó direktíva. 
Az energiafelhasználást csökkenti az energiaátalakítások hatékonyság-növelése, 
aminek megtestesülése a kapcsolt hő- és villamosenergia-termelést támogató 
direktíva is. 


Saját energiaforrások 


A saját energiaforrások körébe tartoznak az ún. megújuló energiaforrások, 
mint a biomassza, víz-, szél-, nap- és geotermikus energia. Ezek felhasználásának 
feltételeit meg kell teremtenünk, de egyúttal a megfelelő arányokra is ügyelnünk 
kell. Felhasználásuk sokszor irracionálisnak tűnő erőltetése átmenetileg árnövelő 
tényező, a később csatlakozott szegény tagországok esetében pedig egyre 
megfizethetetlenebbé teszi az amúgy is növekvő árú energiaszolgáltatást. 


A versenypiac 


Az energiapiacok liberalizálásával párhuzamosan, Nyugat-Európában is sohanem 
látott mérvű vállalati koncentráció és integráció ment végbe az energetikában, s 
ez a folyamat változatlanul tart. A korábbi nemzeti monopóliumoknál nagyobb, 
nemzetközi monopóliumok jöttek létre, amelyek politikai érdekérvényesítő 
képességeis növekedett. Ennek ellenére az Európai Unió döntéshozóinak és szellemi 
elitjének gondolkodásában az energetikai versenypiac változatlanul mint ,szent 
tehén" szerepel. Az energetikai uniós közös piac szereplői ma nem egyenrangúak, 
a piacon egyértelműen az erőfölény érvényesül. A kisebb és gyengébb tagállamok 
energetikai piacait kisajátították, e piacokat a korábbinál nagyobb, külföldi 
monopóliumok uralják. A természetes közösségi monopóliumok helyébe a piaci 
monopóliumok léptek. 


Európai energiapolitika 

Bár vannak erre irányuló kezdeményezések, például a legutóbbi ún. Zöld 
Könyv, de ma az Európai Uniónak nincs deklarált energiapolitikája, csupán egyes 
dokumentumai (direktívái) és részintézkedései, emellett pedig politikai nyilatkozatok 
jelzik a jövőben esetleg kialakuló koncepciót, az ,energiapolitikát" Erősen 
megkérdőjelezhető az Unióban eddig uralkodó verseny- és kereskedelemcentrikus, 
nem pedig emberközpontú energetikai szemlélet. 
Ma energiapolitikán olyan liberális versenypolitikai és piacszabályozó dokumentum- 
csomagokat (direktívákat) értenek, amelyek a piacnak deklarált energetika 
működésétszabályozzák. Ezeketadirektívákat (villany, gáz kapcsoltenergiatermelés) 
és előírásokat (megújuló energiaforrások aránya) egyhangú helyett többségi 
szavazással hozzák, s ezáltal a kisebb országok alapvető érdekei sérülhetnek. Ezekre 
e dokumentumokra hivatkozva szerezték meg a nagy monopóliumok az újonnan 
csatlakozó, kisebb államok energiapiacait. Emiatt ismét aktuálissá vált a most már 
piaci monopóliumok elleni harc. Nem véletlen, hogy ebben az ügyben az európai 
szakszervezetek kezdeményezőkénrnt lépnek fel. 

Az EU ,új" energiapolitikáját a 20-as szám bűvöletében hirdette meg: 2020-ig 
2099-kal kívánja csökkenteni a teljes primer energia-fogyasztást, 2090-ra növelve 
a megújuló energiaforrások részesedést, 2090-kal csökkentve az üvegház hatású 
gázok kibocsátását, a bioüzemanyagok részarányának pedig 10906-ot kellene 
elérnie. 

A Bizottság ellentmondásos véleménye szerint a piaci koncentráció — ami éppen a 
liberalizáció következménye - a liberalizációs folyamat legnagyobb akadálya. Annak 
aliberalizációnak, amiegyébkéntafogyasztóiárakemelkedéséhez vezetett. Azáram- 
és gáztermelők és a legnagyobb fogyasztók közötti, hosszú lejáratú szerződések 
is a versenyt korlátozzák, ezért Brüsszel ezeket is felbontatná. Németország, 
Franciaország, Ausztria, Bulgária, Görögország, Lettország, Luxemburg és Szlovákia 
közösen lépettfel a Bizottság energiaipari liberalizációs programja ellen. Figyelemre 
méltó, hogy a magyar kormány nem csatlakozott a beadványhoz. 


Ellátásbiztonság 


A 2004-ben hatályba lépett új direktívák ugyan a korábbihoz képest 
hangsúlyosabban deklarálták az ellátásbiztonság növelésének szükségességét, 
de garanciális feltételeket nem írtak elő, azt a tagállamokra bízták. S valóban, az 
energetika alapkérdései csak nemzeti keretek között rendezhetők. 


Az EU energiapolitikai tévedései: 

- idealista, irreális és ellentmondó célkitűzések; 

- a közszolgáltatások piacosítása; 

- a megújuló és a bioenergia túlértékelése; 

- a közös energiahordozó-ellátás (földgázellátás) elhanyagolása; 
- az atomenergia szerepének leértékelése. 


Feladatunk Brüsszelben: az uniós energiapolitika befolyásolása 


Magyarország az Európai Unió tagjaként sajnálatos módon a versenypiac mellett 
kötelezte el magát az energetikában is, azonban ennek mértéke, kiterjedése és 
működési jellege jelentős bizonytalanságokat, ugyanakkor viszont lehetőségeket 
is tartalmaz, amit az erősödő energiapolitikai kritikák megalapoznak. A 
versenypiac terjedése kapcsán fel kell készülni a fizikai kereskedelem látványos 
növekedésére, az energiatranzit fokozódására is. A tagországok szerepének 
szűkülése mellett várhatóan növekedni fog a régiók, országcsoportok szerepe. Az 
ország szuverenitásának csökkenésével előtérbe kerülnek a területi és különféle 
csoportérdekek. Csatlakozásunk után azonban már nemcsak alkalmazkodnunk 
kell az EU-joganyaghoz, hanem az egyenjogúságra támaszkodva alakíthatjuk is, 
különösen, ha figyelembe vesszük, hogy a neoliberalizmus gyengülése ma már a 
nemzeti érdekek érvényesülését segíti. 

A Jobbik Magyarországért Mozgalom az EU parlamentjének szintjén 
alapfeladatként vállalja az Unió energiapolitikájának magyar érdekű befolyásolását 


a rendelkezésére álló eszközökkel. Ehhez aktív és szakszerű, nemzeti érdekeket 
megjelenítő politizálást kíván folytatni. Az irányelveknek az újonnan csatlakozó 
országok adottságaihoz illeszkedő, differenciált kezelése mellett a negatív hatások 
mérséklése és a lehetséges maximális előnyök kihasználása az elérendő cél. A 
magyarországi energiapiaci helyzet reális bemutatásával kezdeményezni kell 
az uniós direktívák felülvizsgálatát, a profitot limitáló, önköltség alapú árképzés 
elfogadtatását. 

A változásokat az erősödő európai kritikák is megalapozzák, s már a lehetséges 
szövetségesek is mutatkoznak: ezek az uniós szakszervezetek és a szomszédos 
közép-európai országok. Az EU-ban változást elérni csak szakmai hozzáértéssel 
párosuló elszántsággal lehet, persze ha van jól kommunikálható cél, amelyhez a 
tagállamok egyetértése megszerezhető. A közép-európai országoknak természetes 
módón adódnak közös energetikai céljaik, amelyek megvalósítása a kibővített 
közép-európai regionalitás keretében lehetséges. Az EU-csatlakozási folyamatban 
azonban a közös érdekek érvényesítése általában háttérbe szorult. Fel kellene 
végre ismerni, hogy egymásra támaszkodva, a hosszú távú, közös érdekek alapján 
az energetika területén egyenként is többet lehetne elérni. 


Elérendő fő céljaink: 

- Az uniónak új biztonságfilozófiát kell kidolgoznia, a fejlesztési beruházások 
közérdekű jellegét el kell ismernie. Az ellátásbiztonság tagállami garantálását az 
Uniónak sajátos eszközeivel támogatnia kell. 

- A primer energiahordozók vezetékrendszereit európai közös feladatként kell 
megvalósítani. 

- Az uniós versenypolitika és piacszabályozás tagországokra kényszerítésén úgy kell 
változtatni, hogy a jogszabályok a tagállamok egyhangú szavazatával léphessenek 
hatályba, illetve lehetővé kell tenni, hogy egyes országok kimaradhassanak a 
számukra hátrányos, belső piaci szabályozásból. 

- Ki kell építeni a hatékony energiapiaci fogyasztóvédelmi intézményrendszert. 

- A szabályozó hatóságokat is demokratizálni kell. A piaci szereplők mellett 
be kell vonni a fogyasztói érdekvédő szervezeteket, a környezetvédőket és a 
szakszervezeteket is. Az árellenőrzésnek ki kell térnie a profitráta ellenőrzésére is. 


UNIÓS MUNKAJOGI SZABÁLYOZÁS: VÁLTOZÁSOK A MUNKAVÁLLALÓK HÁTRÁNYÁRA 


A szabályozás irányvonala 


A Maastrichti Szerződést követően az európai uniós normák már nem az Európai 
Gazdasági Közösség, hanem az Európai Unió jogforrásaként jelennek meg. Ez 
vonatkozik az európai munkajogi normákrais, amelyekjellegüket tekintve irányelvek. A 
deklaráció szintjén szociáldemokrata értéketképviselnek, ugyanakkortartalmukban 
erőteljes liberális vonásokat mutatnak. 

Egyes irányelvek és értékelésük 

Munkavállalói érdekeket védő uniós normaként kell kezelni azokat, amelyek a 
diszkrimináció tilalmával függnek össze. Ezek az irányelvek már nem negatív, azaz 
tiltó irányból közelítik meg az esélyegyenlőség kérdését, hanem pozitív irányból, 
magát az esélyegyenlőség biztosítását írják elő, amelynek sérülése automatikusan 
jogellenes állapotot jelent. Ezek közé tartozik a férfiak és a nők azonos bérezésének 
alkalmazására, valamint az önfoglalkoztatottaknak a munkavállalókkal egyenlő 
bánásmódjáravonatkozóirányelvek. Ezvalamennyihatározottidőbenfoglalkoztatott 
részére a rendes, azaz az ún. tipikus munkaviszonyban álló munkavállalókkal egyenlő 
elbánást írt elő. 

Ennek a pozitív szabályozásnak azonban árnyoldala, hogy a neoliberalizmus 
globalizációs áramlata szakított a keynesizmus szociális piacgazdaságának a lehető 
legteljesebb foglalkoztatásra irányuló koncepciójával, amelynek egyik alapelve 
a határozatlan időre szóló munkaviszony volt. Ennek megfelelően a határozott 
időre szóló munkaviszonyt 5 évben maximálták. Ma ugyanis egyre gyakoribb a 
munkáltatóknak aza törekvése, hogy csak meghatározott időre vagy meghatározott 
munka elvégzésére vegyék fel a munkavállalókat és ne kelljen , feleslegesen" fizetni 
őket. Így végkielégítés nélkül tudnak a munkáltatók megszabadulni tőlük, amikor a 
termelés vagy a szolgáltatások iránti kereslet drasztikusan csökken. 

Uniós irányelv szerint, ha a munkáltató munkavállalóját egy hónapnál hosszabb 
időre más munkáltatónak átengedi, vagy a saját vállalatán belül más munkahelyre 
átirányítja, a munkaügyi (foglalkoztatásügyi) hivatal hozzájárulását meg kell 
szereznie. Azzal, hogy az egy hónapot meghaladó kiküldés és a hosszabbítás 
munkaügyi hivatali hozzájárulástól függ, védelmet biztosít a munkavállaló számára 
az olyan visszaélésszerű kiküldésekkel, kirendelésekkel szemben, amelyeknek 
az a célja, hogy a munkavállaló végül is mondja fel az állását. A kirendelésről, 
átirányításról, kiküldetésről szóló magyar szabályozás ezzel ellentétes, az egy 
hónapot meghaladó esetben a foglalkoztatási hivatal hozzájárulását nem igényli. 
A gyakorlatban különösen a multinacionális vállalatok hagyják figyelmen kívül ezt 
az előírást. Így járt el 1996-97-ben az a német cég, amelyik megvásárolta a magyar 
húsiparkaposvári és szekszárdi gyárát, és a neki kellemetlen szakszervezeti vezetőket 
és tagokat a téli időszakban Kaposvárról hosszabb időre rendszeresen átirányította 
Szekszárdra, a szekszárdiakat pedig Kaposvárra. Ez azt a nyilvánvaló célt szolgálta, 
hogy így szabadulhassanak meg a munkavállalók érdekeit védő szakszervezeti 
tisztségviselőktől. 

A munkaerő kölcsönzésre vonatkozóirányelvcsaktervezet maradt, amultinacionális 
cégek megakadályozták jogi normává válását. Gyakori a munkaerő-kölcsönzéssel 
való olyan visszaélés, amelynek során a munkáltató csoportos létszámleépítéssel 
elküldi a dolgozóit, elirányítva őket egy kölcsönző céghez, és tőlük lényegesen 
olcsóbban visszabérli őket. Ez a multinacionális cégek gyakorlata Magyarországon is, 
esetenként dolgozóik 40-60990-át így alkalmazzák. Ez ellen csak az a jogi szabályozás 
lehet eredményes, amelyik kimondja az ilyen elbocsátások érvénytelenségét. A 


hatályos magyar jog ezt nem teszi meg, az ilyen irányú módosítást el kell érnünk 
- éppen az uniós irányelvre hivatkozva. Az előző visszaélések miatt néhány, még 
mindig szociálisan érzékeny nyugat-európai ország tiltja a munkaerő-kölcsönzést. 

Az eddig tárgyalt irányelvekben és irányelv-alkotási törekvésekben bizonyos 
szociális érzékenység nyilvánul meg az EU jogalkotói részéről, amelyekhez 
azonban a magyar munkajogi rendezés csak részben igazodik. Ugyanakkor számos 
újabb irányelv a korábbiakhoz képest a munkáltatók érdekeinek megfelelően és a 
munkavállalók hátrányára módosult. 

A legszembetűnőbb és a legneuralgikusabb a munkaidőről, a pihenőidőről és 
a szabadságról szóló újabb jogi rendezés. A multinacionális vállalatok egy olyan 
keretmegállapodást próbálnak az Európai Bizottsággal, valamint a parlamenttel 
elfogadtatni, amely szerint a készenlét, ügyelet, folyamatosan vagy több műszakban 
üzemelés és idénymunka esetében kollektív szerződés előírhassa a heti 65 órás 
munkaidőt, más esetekben pedig a munkavállalóval történő eseti megállapodás 
alapján lehessen a munkaidőt ilyen mértékre felemelni, a referenciaidőszakot 
pedig 12 hónapban meghatározni. Végül egy olyan kompromisszum született, 
amely átmeneti időre lehetővé tette a munkaidőnek heti 58 órában történő 
meghatározását, amelyet azonban fokozatosan, 5 éven belül le kell vinni a heti 48 
órára. Ez az idő letelt, ugyanakkor a kezdeményezők minden áron irányelvi úton 
véglegesíteni akarják ezt a szabályozást. Mindenesetre a magyar jogalkotó már e 
tervet beiktatta a munka törvénykönyvébe - ennek megfelelően kikerült belőle az 
előírás, mely szerint a heti túlmunka a 8 órát, a napi pedig a 4 órát nem haladhatja 
meg. 

Indokolt foglalkoznunk az európai üzemi tanácsról szóló irányelvvel. Európai — 
konszern vagy vállalati üzemi tanácsot ott kell létrehozni, aholegy konszernnekegy 
vagy több vállalata vagy üzeme, illetve egy vállalatnak egy vagy több üzemrészlege 
nem ugyanabban a tagállamban működik. Ellentétben a nyugat-európai államok 
üzemi tanácsainak többségével, az európai üzemi tanács ún. együttdöntési 
joggal nem rendelkezik. Ugyanez a helyzet a néhány évvel ezelőtt az USA-ban 
gyökeret vert üzemi tanácsok esetében is. Az USA-ban a munkáltatók korábban is 
szívesebben tárgyaltak közvetlenül a munkavállalókkal és azok képviselőivel, mint 
a szakszervezetekkel. Álláspontjuk szerint a szakszervezetekkel sokkal nehezebb 
egyezségre jutni, mint közvetlenül a munkavállalókkal. Ez az oka annak, hogy a 
hozzánk is betelepült multinacionális, főleg amerikai cégek arra törekednek, hogy 
az általuk alapított vagy átvett vállalatokban kizárják a szakszervezeti képviseletet. 
Az európai üzemi tanácsi konstrukció éppen ennek a szemléletnek felel meg, hiszen 
-— ellentétben a német-holland-osztrák-spanyol üzemi tanácsi rendszerrel — nincsen 
semmilyen részvételi joga a vállalatvezetésben. A globalizáció gazdaságfilozófiája 
éppen azt kívánja meg, hogy világviszonylatban is az itt bemutatott európai 
üzemi tanácsi modell szerint alakuljanak át a nemzeti üzemi tanácsi rendszerek is. 
Sajnálatos módon a magyar munkajogba szó szerint beillesztették az európai üzemi 
tanácsról szóló uniós irányelvet. 

Összegezésül elmondható, hogy az irányelvek módosulásai a munkavállalók részére 
általában nem kedvezőek. A régi tagállamok nem vagy csak jelentősen átszűrve veszik 
át azokat. Az új tagállamok egy része átveszi őket azonnal, és ezen a téren a magyar 
jogalkotás többnyire sajnos az élen jár. Ugyanez érvényesül a kollektív munkajogban is, 
ahol cél a szakszervezeti képviselet és jogosítványrendszer leépítése a kollektív szerződés 
intézményével együtt oly módon, hogy az üzemi tanácsi rendszer kerüljön előtérbe, 
azonban a vállalati vezetésben való részvétel nélkül. 


Mindezek alapján a Jobbik Magyarországért Mozgalom feladata kettős. Az Európai 
Parlamentben minden lehetőséget - beleértve a sajtónyilvánosságot - fel kell 
használni az oly sokat emlegetett európai értékeket felrúgó munkaügyi irányelvek 
megváltoztatására. Másrészt - mivel nem kötelező érvényű jogszabályokról van 
szó - az irányelvek hazai törvényerőre emelését munkavállalói szempontok alapján 
kell véghezvinni. 


KÖRNYEZETVÉDELEM: NEMZETI ÖNVÉDELEM ÉS BELSŐ SZIGORÍTÁS 


Alapelveink 


A minden szinten jelentkező nemzeti önfeladás a környezetvédelem területén 
rendkívül súlyos következményekkel jár, elég, ha a bős-nagymarosi vízlépcső 
évtizedek óta húzódó eredménytelen küzdelmeire gondolunk. Nem engedhetjük, 
hogyszomszédosországainkkörnyezetetkárosító beruházásaikatúgyvalósítsákmeg, 
hogy azok hasznát kizárólag ők élvezzék, káros környezeti hatásait pedig kizárólag 
mi viseljük. El kell érni, hogy amennyiben egy állam ügyfélként jelentkezik be egy 
szomszédos állam területén folyó, őt hatásviselő félként érintő környezetvédelmi 
engedélyezési eljárásba, minden esetben vétójoga legyen, elutasítása ellenére ne 
valósulhasson meg a beruházás. Kezdeményezni kell az ezt szabályozó nemzetközi 
egyezmény módosítását. Minden eszközzel harcolni kell az Európai Parlamentben 
is a Szentgotthárd mellé telepítendő hulladékégetőhöz hasonló, országunkat 
hátrányosan érintő beruházás ellen. 

Országon belül is radikális változtatások szükségesek ahhoz, hogy a ma csak 
papíron, azezenacímenfelvehető uniós pénzekelosztásáiglétezőkörnyezetvédelem 
valóban hatékonyan szolgálja hazánk természeti és épített környezetének, valamint 
a magyar emberek egészségének hosszú távú, a profitorientált szemléletet háttérbe 
szorító megőrzését. Az uniós parlamenti képviselők elsőrendű feladatai közé tartozik 
az ennek megfelelő stratégia közösségi szintű propagálása és elfogadtatása. A 
környezeti stratégia két alappillére a felesleges bürokrácia elhagyása, könnyítés a 
szabályokat betartókkal szemben, másik oldalról viszont -— ma divatos kifejezéssel 
élve - zéró tolerancia a környezetszennyezőkkel szemben. 


Teendőink 


Azonnal fel kell állnia egy valódi, a fegyveres testületekéhez hasonló hatáskörrel 
rendelkező zöld kommandónak, amely akár a rendőrség erre a célra speciálisan 

kiképzett szakembereiből is állhat, és amely az egyéb visszaállítandó intézmények 
(pl. mezőőri szolgálat) segítségével gyorsan, szakszerűen, az elkövetés helyszínén 
csapleakörnyezetet szennyezőkre vagy szennyezni készülőkre. Ezzel párhuzamosan 
a szabálysértési és a büntetési tételek szigorítására van szükség, a visszaeső vagy 
súlyos és visszafordíthatatlan környezetkárosodást okozó elkövetőkre letöltendő 
szabadságvesztést kell kiszabni. Csak így lehet megakadályozni azt az utóbbi 
években tendenciaszerűen megindult folyamatot, melynek következtében hazánk 
Európa hulladéklerakójává válhat. 

A környezetvédelmi területen a korrupció megakadályozása érdekében szét 
kell választani az engedélyező és a felügyeleti jogkört. Az engedélyezés jelenlegi 
gyakorlatának és jogi hátterének átalakításával könnyítsük meg azok helyzetét, akik 
a jogszabályok és a környezet védelmét szolgáló szabályok maximális betartásával 
végzik tevékenységüket. A kis- és közepes vállalkozások egyébként sem könnyű 
helyzetét gyakran lehetetlenné teszik a kiemelkedően magas eljárási díjak, a túlzott 
dokumentációs igény, valamint az engedélyek 2-3 évente történő megújítási 
kényszere. Csökkenteni szükséges a gyakran hosszú hónapokig elhúzódó eljárások 
ügyintézési idejét és azok költségét is. Mindez azonban nem járhat együtt a 
ténylegesen a környezet védelmét szolgáló feltételek könnyítésével vagy az alóla 
való kibúvás elősegítésével. 

Magánszemély környezetvédelmi bírságának egy részét lehetőség szerint 
válthassa ki a környezet megóvásáért, helyreállításáért végzett önkéntes munkával, 
jogi személy pedig a büntetés meghatározott részét környezetvédelmi beruházás 
megvalósítása címén igényelhesse vissza. A környezetvédelem akkor igazán 
eredményes, ha a problémákat a forrásuknál kezeljük. E célból váljon élő gyakorlattá 
a hatósági szerződés egyébként létező intézménye. 

Meg kell védenünk magunkat az országunkba tömegesen beáramló silány 
minőségű áruktól, mégpedig a helyi termelők javára. A környezetet elsősorban az a 
termék kíméli meg, amit helyben állítanak elő, használnak fel, és hulladékká válása 
után itt is dolgoznak fel. A jelenlegi, profitszemléletű hulladékipar valójában nem 
a környezet védelmét, hanem a még inkább fokozódó hulladéktermelést szolgálja. 
Hulladékot az országba külföldről behozni csak 100996-os hasznosítás (és nem 
égetés vagy lerakás) esetén legyen lehetséges, amennyiben a hasznosító kapacitás 
a belföldön termelődő hulladékból nem elégíthető ki. A fogyasztóvédelem 
szigorításával is biztosítsunk előnyt a tartós, megbízható termékeknek! Szükség 
van a környezetvédelmi funkciót valójában el nem látó, túlbonyolított termékdíjas 
szabályozás teljes felülvizsgálatára, hogy valódi célját elérje, és ne csak egy újabb 
adónem legyen, amely a vállalkozásokat sújtja. 

Magyarország legnagyobb természeti kincsei közé tartozik a jövő aranyaként 
is felfogható ivóvízkészlet, melynek megóvása érdekében az Unió különböző 
fórumain is mindent meg kell tenni. A jelenlegi jogi háttér és gyakorlat erre nem 
biztosít lehetőséget, hiszen a legszennyezőbb tevékenységekre is adható engedély 
a vízkészletek sérülékenysége szempontjából érzékeny területeken. A vízkészletek 
minőségi és mennyiségi megőrzése elsőrendű nemzeti feladatunk, hiszen 

prognózisok szerint évtizedeken belül olyan ritka kincs lesz a tiszta ivóvíz, amely 
gazdaggá teszi azokat az országokat, melyek rendelkeznek ilyen készletekkel. 


Megálljt kell parancsolnunk a tömegközlekedés módszeres tönkretételének. A 
leginkábbkörnyezetbarátközlekedési mód, a kötött pályástömegközlekedés helyi és 
országos szintű fejlesztése stratégiai fontosságú. Jelenleg a személyszállítást egyre 
nagyobb részben személyautókkal, a teherszállítást pedig kamionokkal oldják meg. 
Ennek rendkívül nagy a környezeti terhelése és fosszilisenergiahordozó-igénye, és 
rejtettköltségeket hárít át az államra. A megoldás a vasúti és a kötött pályás közösségi 
közlekedés fejlesztése és a kamionok áruforgalmának a vasútra terelése. Bizonyos 
esetekben legyen kötelező a tranzit teherforgalom vasúti lebonyolítása. Vissza kell 
adniavasútnakazta presztízst, amitazutóbbiévtizedekbenszántszándékkalelvettek 
tőle. Véget kell vetni a menetrendek ésszerűtlen módosítgatásának, amelynek 
egyenes következménye az utasok eltántorítása és az ágazat tönkremenetele. 

A környezet kímélése érdekében a hibrid és elektromos meghajtású gépkocsik 
elterjedését jelentős kedvezményekkel indokolt támogatni. 

Néhány kilométernyi autópálya építésének - sok esetben pazarlóan nagy 
- költsége elegendő lenne a kerékpáros közlekedés infrastruktúrájának jelentős, 
minőségi ugrást eredményező fejlesztésére. Így ez csak szemléletváltás és politikai 
akarat kérdése. A kerékpársávok és -tárolók építése mellett biztosítani szükséges a 
kerékpárosok fokozott törvényi védelmét is. 

Az élet minden területén meghozandó, nagy horderejű döntések környezeti 
hatásait előzetesen vizsgálni kell, és ennek figyelembevételével hozni meg a döntést. 
Téves és káros gyakorlat a környezetvédelem ágazati jellegű kezelése, elkülönítése, 
át kell térni az integrált szemléletmódra. Így elkerülhetőek lesznek az olyan 
csőlátásszerű döntések, mint a hulladékok égetéssel történő ártalmatlanítása során 
a levegő szennyezése, vagy a betétdíjas rendszer mindenáron történő erőltetése 
hulladékgazdálkodási szempontból anélkül, hogy annak egyéb környezeti elemekre 
gyakorolt hatását (légszennyezés, szennyvízkeletkezés) figyelembe vennénk. 
Minden területen az életciklus-megközelítés alkalmazását szorgalmazzuk, ami 
egy folyamatot a maga egészében szemlél, így a ténylegesen a környezet hasznát 
szolgáló döntéseket segíti elő. 


Mindezek megvalósítását a Jobbik Magyarországért Mozgalom itthon és az uniós 
színtéren is kiemelt feladatának tekinti. A cél összefoglalva: egy hatékony, felesleges 
bürokráciától és terhektől mentes, ugyanakkor a szennyezőkkel szemben szigorú és 
következetes, nemzeti természeti kincseinket saját polgáraival és más országokkal 
szemben is harcosan védő, a környezetvédelem ügyét végre nem félvállról, hanem 
teljes mellszélességgel felvállaló politikai stratégia megalkotása és érvényesítése. 


